text:
Mungdan kata kaw yu dat ai shaloi, asuya shangwang kata hta marung marang byin nga ai hta n-ga, asuya a matu gaw sinna mungdan ni kaw nna madi shadaw wa nga ai mungmasa party ni hpe shanhte ra sharawng ai mahkrun hku tek jum na matu mung masan n sa nga ai majaw myi kyaw ai magwi zawn hkan ganaw hkawm nga ai aten re.
Rawt malan hpung ni gaw kahkyin gumdin ai n-gun hte mungdan simsa lam lu wa na masing kaw shang lawm na matu UNFC hpaw shabawn dat ma ai raitim Myen asuya a matu gaw hkrit kajawng hpa rai mat nna, UNFC hpe jahten lu hkra nji n-gu shakut ai nga yang, KIO hta jan nna kaga rawt malan hpung ni hpe gap hkat jahkring myit hkrum lam galaw da lu masai. Raitimung ahkaw ahkang amyu myu jaw ai ladat hte hkalem la ai majaw kade nna ai laman dum hprang wa shajang nna bai gasat hkat wa na masa nga ai. Dai shaloi rawt malan hpung ni a mungmasa, hpyen masa shawng lam hta manu grau tsaw ai ahkaw ahkang nga wa mai na re.
Ndai zawn re ai mabyin masa a lapran kaw KIO Ningbaw Ningla ni gaw grup yin na myit su salang ni hpaji jaw wa ai hpe manu tawn ai lam, aput angun nga nna dinglun wa ai hpu nau ni a ntsa e chye na ya ai lam, mungdan kata hte maigan hkan na mabyin masa ni a ntsa e dinglik maram yu ai lam, buga de na myit su salang ni hte hkrum bawng nna hpaji hpyi ai lam ni matut manoi galaw nhtawm, lu wa ai mahtai a ntsa e sung sung bai shen maram yu let mungmasa, hpyen masa lahkam htawt sa wa nga ma ai lam na chye lu ai.
Ndai zawn rai amyu hte mungdan grin sa wa lu na matu na chying ahkyak ai ten hta mungmasa, hpyen masa lit hkam ni hpe manu rawng ai hpaji ni jaw lu na matu hte hkumdek shang lawm ai gaw awngdang lam lu wa na matu tsaw htum ai manu rai na re.
Pyilan


c: text/html

text:
A rawng la sha grau dat ga ai
Posted by nzk Sunday, September 29, 2013
Majan tsinyam 2 Ning hpring chyeju shakawn hpawng galaw
Posted by nzk Sunday, June 9, 2013
NZ Mung dan du jinghpaw W.P myu sha ni kawn majan tsin yam 2 ning hpring chyeju shakawn hpawng hpe kabu gara hte galaw lu saga ai, ndai chyeju shakawn hpawng hpe Auckland J.W Nawku hpung hte Wellington J.W Nawku hpung 2 hta galaw ai lam chye lu ai.
Aucland J.W hpung masha ni
Wellington J.W hpung masha ni
53 Lang na Rawt Malan Masat Nhtoi
Posted by nzk Wednesday, February 6, 2013
New Zealand du J.W Myu sha ni kawn 52 Nig hpring 53 Lang na Shang Lawt Rawt Malan Masat nhtoi hpe 5.2.2013 ya sha na de 7:00 pm hta Wellington muklung porirua mare kaw galaw lai wa sai. Ndai lamang hpe Wellington kachin community kawn woi awn galaw ai rai nna masha yawng 30 jan sadu shang lawm let awng dang ai hte galaw lu sai.
(Wellington Kachin community Ningbaw Slg. Zinghkang Naw Sut kawn Lamang hpe woi awn)
KIO Ningbaw kaba a Rawt malan Mungga hti nga yang
Slg. HpungIng Naw WKC N/T amumadu
Nawku ganawn mazum hpawng galaw
Posted by nzk Sunday, January 6, 2013
NZ Mungdan Wellington Porirua kaw sha nu nga ai J.W sha ni kawn North porirua hkalup Nawku hpung masha ni hte 6.1.2013 laban hta nawku ganaw mazum hpawng hpe jawm galaw lai wa sai. Ndai Nawku hpawng hta Jinghpaw mung na du sa ai Rev.Dr Maran Ja Gun Kaw na karai Mung Ga hte ngun jaw la sai. Ndai Naw ku hpung gaw Wellington kaw nga ai J.W sha ni Nawku daw jau na shara ni hpe jaw ya let lam shagu hta garum la ai Nawku hpung mung rai nga ai.
Karai Mungga hte shadum jahprang nga ai Sara kaba Dr Maran Ja Gun

robotstxt: allowed

filter: keep


text:
JINGHPAW MUNG TAIMHU GALAI
Labels: Jinghpaw Mung Shiga
8 comments:
- Anonymous said...
-
Zay yar aung pyi ndang sai gaw Tun Tun Naung nang gaw tuntun nawng katut sha na yaw Bapahtu kau na Aha Aha
- September 5, 2012 at 9:15 AM
- Anonymous said...
-
mung masha ni grai jamjau waailaw n daisawa nihpe lawan gaukau ra sai
- September 5, 2012 at 9:31 AM
- myujet said...
-
naung ,,,naung ,,nga bau dum nsen zawn nga wa,,,,,,,,,,tun tun naung nga wa,,,,,shawa bau lo,yawng jawm dum ga loi
- September 5, 2012 at 9:36 AM
- Anonymous said...
-
Kadai mi galai galai Myen Sawa ni hkrai re, anhte a lamu ga kaw pyi nmai kabye shangun ai. Anhte hte hpa mung nseng ai hku myit ra ai. Myen hpyen dap yawng gaw HPYEN hkrai sha re.
- September 5, 2012 at 12:12 PM
- Anonymous said...
-
Taimhu galai ai nre, baw lup na shara wa tam ai she re ai..ll myen mung htumpa kaw hka kaba na lup shara grai yak ai da..
- September 5, 2012 at 12:20 PM
- Anonymous said...
-
Jinghpaw mung kaw wa dam taw nga ai myen hpyendap ni hpe lawu myen mung de shaga gahkyin yu mat wa na matu shalun dat ai bau re.
- September 5, 2012 at 3:05 PM
- padang yesu said...
-
dai wa hpe lu rim magra kau hkra galaw ga.masu ba hte lam amyu myu hku galaw wa chye ai.
- September 5, 2012 at 10:03 PM
- Anonymous said...
-
De, Jinghpaw Wunpawng Sha Ni Hpang de.
Anhte Jinghpaw Wunpawng Sha ni mung, Maigan ni na ladat zawn " Wanted " ngu ai ladat hpe lang jang kaja na re.. ga shadawn, ya na " TaiMu " Dukaba Thun Thun Naung hpe jahkrung lu rim ya jang, Dorllar Sen 1 shagrau na, Chyasi lu rim jang gaw Dorllar Mun 5 shagrau na, hte ByuHaMu hpe jahkrung lu rim ya jang Dorllar Mun 5 hte Chyasi lu rim ya jang Dorllar Mun 3 shagrau na re ngu na n dau let matut gasat ai ladat hpe lang jang gaw grau awng dang na re hpe kam ai law... gara hku myit ma ai kun?
myit mada myit lu ai hpe hpaji jaw dat n ngai law... Chyeju kaba anhte Jinghpaw Wunpawng Sha ni hpe Karai Kasang galoi mung lam woi ningshawng tai ya u ga ngu kyu hpyi myit dum nga n ngai law....
Shalaq (TK)
- September 6, 2012 at 12:53 PM


text:
Layang U Ra
Ahkying aten hte rau shamu shamawt galai shai nga ai mungkan a masa lam ni hpe ninghkap lu ai, koi yen kau lu ai, kadai amyusha ni mung n nga ma ai. Jak hpaji lam, hpungtang hpaji lam, mungkan hpaji lam hte kaga sut lu nga mai hpaji lam ni hta kade mi ningtawn nga ai amyusha ni raitim, shamu shamawt galai shai nga ai mungkan a shingra masa lam ni hpe gram lajang, galai shai, kau ya lu ai lam nnga ai rai yang, anhte Jinghpaw Wunpawng amyusha ni mung, kam tim, n kam tim, galai shai nga ai mungkan a shingra masa lam ni hta lakap n’na hkan nang hkan sa ra nga ai lam rai nga ai.
Mungkan Majan II a majaw, Europe mungdan ni a mayam shatai roi rip dip sha hkrum ai prat kaw n’na chyawm gaw lawt lai wa lu saga ai rai tim, dai ningnan paw pru wa ai mungdan ni a ningbaw ningla ningnan ni nan mung, tinang a mungdan lamu ga kata hta nga pra nga ai mungchying sha ni yawng a ra sharawng ai lam ni, sut lu nga mai lam ni, hpe rap ra ai hku n’na hparan lajang ya lu na matu ningmu ni, mahkrum madup ni, shingran mu da ai lam ni, n nga lai wa ai a majaw, dai ningnan bai byin pru wa ai mungdan ni law law hta nga pra nga ai amyu kaji ni a matu gaw, htingbu wa a roi rip dip sha ai, garan ginhka ai, lam ni hpe hkam sha ra ai prat ningnan de she bai du shang wa ra ai lam rai nga ai.
Lam mi hku tsun ga nga yang, mungchying sha ni yawng a matu rap ra ai ahkaw ahkang nga ai mungdan ningnan langai mi hpe gaw gap hkrang shachyaw sa wa na hpaji hte mahkrum madup ni hpe n chye, n chyang da ai sha ‘tinang shingran mu da ai hku byin wa na re’ ngu n’na hkap la kam sham let, amyu kaji ni a akyu ara hte ahkaw ahkang ni hpe n myit shalawm ai sha, ‘anhte amyu kaba ni a ahkaw ahkang hte nga mu nga mai lam ni a matu’ ngu ai gabaw hte, tinang zawn nawn ai policy ni hku n’na woi ningbaw lai wa ai ningbaw ningla dingsa ni a majaw, Mungkan Majan II a hpang e ningnan paw pru wa ai mungdan ni a labau ni hta, simsa ngwi pyaw lam ni a malai, du daw sai hkaw lai wa ai lam ni she, ka-up chyam bra lai wa sai lam rai nga ai.
N’dai zawn, myit gyip ai mungdan ningbaw ningla ni a majaw hkru chyi hpang wa ai ‘wan’ ngu ai amyusha rawtmalan lam ni hpe, kahtap kawut shagrung ya ai hte nawng, aten ladaw du ai shaloi, bai kahtap kawut shazim kau ya ai lam ni gaw, aten ladaw hte rau galai shai shamu shamawt nga ai mungkan a shingra masa lam ni nan rai nga ai. Lam mi hku tsun ga nga yang, Mungkan Majan II a hpang e byin pru wa ai mungdan ni hta byin lai wa ai, laknak hpai rawtmalan ai lam ni yawng hkra ngu na daram gaw, American mungdan woi awn ningshawng ai Capitalist mungdan ni hte Soviet Union mungdan woi awn ningshawng ai Communist mungdan ni a lapran hta shaning (40) ning jan gasat hkat lai wa ai Katsi Majan (Cold War) aten hta nan byin lai wa ai lam ni rai nga ai zawn, dai laknak hpai rawtmalan hpung ni a mung masa shamu shamawt ai madang nem dat, tsaw dat, rai wa ai lam ni mung, dai American mungdan hte Soviet Union mungdan ni woi awn ai mungdan ni a shamu shamawt ai lam ni hta madung nga ai lam nan rai nga sai.
Communism hpe hkap la ai mungdan ni hpe masha n’gun, laknak n’gun, hte kaga ra mara lam ni hpe karum madi shadaw la na matu communist mungdan ni yawng a kaji kawa ni rai nga ai Soviet Union mungdan hte China (Miwa Gumsan Mungdan) mungdan ni galoi mung jin jin rai nga lai wa ai zawn, Communism hpe n ra sharawng ai, ninghkap mayu ai, gasat shamyit kau mayu ai, mungdan ni a matu ra mara lam ni hpe karum madi shadaw ya na matu mung, American mungdan woi ningshawng ai capitalist mungdan ni kaw n’na jin jin rai nga lai wa ai lam gaw mungkan a labau hta nan nga lai wa sai lam rai nga ai. Mungkan shara shagu hta, amyusha lawt lam a matu rawtmalan shamu shamawt nga ai amyusha rawtmalan hpung ni a shamu shamawt ai lam ni mung, n’dai shaning 40 ning lapran hta, grai masan sa lai wa sai zawn, amyusha ni a matu ahkaw ahkang ngu ai hpe hpyi la lai wa lu ai amyusha ni, mungdan ni, mung nga lai wa sai lam rai nga ai.
Raitim, 1979 ning January shata praw 1 ya shani kaw n’na, American mungdan hte Miwa mungdan ni a lapran hta, tara shang bai hku hkau matut mahkai kanawn mazum hkat hpang wa lu ai a marang e, kaga communist mungdan ni a n’gun atsam ni mung lani hte lani yawm wa, hkrat sum wa, ai lam gaw 1989 ning hta Sinpraw Germany hte Sinna Germany hpe garan ginhka n’na kum tawn da ai Berlin Bunghku (Berlin Wall) hpe jahten sharun kau lu ai hte nawng, mungkan ting hte seng ai communist mungdan ni a kaji kawa rai nga ai Soviet Union mungdan mung 1991 ning hta tara shang hten run mat ai hte dai Katsi Majan (Cold War) prat ngu ai mung hpungdim ra mat ai lam nan rai nga ai. Dai mabyin masa lam ni a marang e matut hkam sha lai wa ra ai lam ni gaw, amyusha ni a lawt lam a matu laknak hpai rawtmalan nga ai amyusha rawtmalan hpung ni a tatut magam bungli lam ni hta n’gun a’tsam yawm wa ai, n’gun lagaw kya wa ai, karum madi shadaw ai lam law law n’hkam la lu wa ai lam ni a majaw, ayak ahkak rai n’na, tinang a atsam hte tinang matut n’na shamu shamawt atsam dat sa wa ra ai lam ni nan rai nga ai.
Kadai kaning mi nga yang nga, Wunpawng Mungdan Shanglawt Hpung, KIO, ningbaw ningla ni hku n’na Myen Atsuya hte gaphkat jahkring (ceasefire) galaw lai wa ai lam a marang e, ahkaw ahkang hkrat sum wa ai lam ni mung law law byin pru wa nga ai raitim, kaja ai maga hku n’na akyu hkam sha lu ai, ahkaw ahkang hkam la lu ai, lam ni mung nang ngai Wunpawng annau ni yawng hta rai nga saga ai ngu yang, ningdang lu na lam n nga na ga ai. Ga shadaw tsun ga nga yang, moi lai wa sai 10 ning daram hta mungkan madang dep ai Wunpawng hpaji Du ni hti dang sha naw rai nga ga ai raitim, dai ni na ten hta mungkan madang dep ai hpaji janmau ni law law hpe gup la da ngut sai ni, naw sharin hkam la nga ai ni, sharin hkaja na matu hkyen lajang nga ai ni law law rai nga saga ai. Dai hte maren, mungkan mungdan shara shagu de du hkawm chyam bra hkawm nga ai ni, magam bungli ni hpe shakut shaja let amyusha lam yan ni hpe mung n’gun dat let, ap-nawng daw-jau nga ai Wunpawng amyusha ni mung law law rai nga sai lam ni gaw, ningdang n mai ai lam ni nan rai nga ai.
Ceasefire rai n la shi ai prat na Wunpawng sha ni a hkawm sa shamu shamawt lu ai atsam hte, ceasefire la ngut ai hpang na Wunpawng sha ni a hkawm sa shamu shamawt lu ai ahkaw ahkang lam lahkawng hpe shingdaw dat yu ga nga yang, dai ni na ten hta, Wunpawng amyusha ni gabaw amyu myu hte maigan mungdan shara shagu de du hkawm chyam bra hkawm nga lu sai lam gaw, ceasefire ngu ai a asi nan rai nga sai lam rai nga ai. Amyusha ni a lawt lam a matu asak hpe pyi ap nawng kau ai kaw du hkra shakut shaja lai wa ai (amyusha ni hpe makawp maga lai wa ai lam ni a majaw jan shang jau lai wa ra ai) myutsaw share shagan ni a majaw, dai ni na ten na amyusha ni a masa gaw, ninggam langai mi hta du nga sai ngu yang, n shut na ga ai. Raitim, Wunpawng mungdan gaw gap na ngu ai pandung du ai kaw du hkra ngu ai hta dai ninggam hpe matut n’na lahkam sa wa na matu gaw, dai ni na nang ngai maigan du nga sai Wunpawng annau ni yawng a lit nan rai nga saga ai.
Mungkan ningtsa hta Israel mungdan ngu n’na, 1948 ning May 14 ya shani, tara shang dan dawng byin pru wa ai lam a ningpawt hpe gawn yu ga nga yang, ‘shanglawt lu ai Israel mungdan’ ngu ai hpe gaw gap sa wa mayu ai (maigan shara shagu hta chyam bra ayai hkawm nga ai) Israel myutsaw mungtsaw shayi/shadang ni hku n’na 1897 ning August shata hta, Basel mare (Switzerland) kaw n’na shakut shaja hpang wa ai lam rai nga ai. Dai ni, Wunpawng Hkanan ngu n’na shagrau tsun tsun rai nga ga ai, anhte a Wunpawng Mungdan hpe gaw de sa wa lu na matu hte nawng, mungkan ningtsa hta Kachin ngu ai identity langai mi dan dawng paw pru wa lu ai kaw du hkra shakut shaja sa wa na matu ‘amyusha lit’ ngu ai gaw, dai ni maigan de du nga sai Wunpawng annau ni a kahpa ningtsa hta e nan rai nga sai lam hpe, dum hprang ra nga saga ai.
Masa lam ni amyu myu a majaw, grai yak hkak ai lam ni a lapran hta amyusha lawt lam a matu, amyusha ni a rawt jat galu kaba lam ni a matu, mai byin ai maga hku n’na ‘amyusha ni a matu ahkaw ahkang kachyi mi sha pyi lu yang lu’ ngu ai masing hte, mungdan kata kaw nga let shakut shaja nga ai amyusha ningbaw ningla ni, sai-daw sai-chyen kaji kaba ni, a galaw sa wa nga ai masing lam ni hpe mara tam let ninghkap nga na malai, maigan mungdan shara shagu hta du hkawm nga sai myutsaw mungtsaw Wunpawng an-nau ni hte mungdan kata kaw mai byin ai hku n’na shamu shamawt nga ai myutsaw mungtsaw Wunpawng an-nau ni galoi mung myit mang a hkrum sha, lata gin dun let, amyusha lamyan hta ra ang ai ni hpe n’gun dat let shakut shaja sa wa nga ai rai yang, dai Wunpawng Hkanan ngu ai Wunpawng Mungdan hpe, mungkan ningtsa hta, gaw gap shadan shadawng sa wa lu na lam nan rai nga ga ai.


text:
-
Jinghpaw Hpyendap Labau
JINGHPAW HPYENDAP LABAU LAIKA
PENSION HPUNG BHAMO 1954 (Page 1-8)
Daw I
The Kachin In 1898
Shawng ningnan e (Kachin) Jinghpaw amyu ngu ai ni Manmaw Military Police, Battalion hta shawng hpyen lahkawn jashawn ai gaw, 1898 ning April shata langai ya shani kaw nna rai sai. Dai hpang kaw nna shaning shagu rangrut lahkawn jat nhtawm Jinghpaw ma ni a matu, Hpyen Dap Kaja hta shang lawm lu na ra ai majaw, sakse hkam ai laika hpe ndai shan hpraw du wa ka da ya sai.
Lt; Col.H.Lang Try (Retiredate-) 28th . Bombay Pensioner Burmar Military Police and Deputy Commissioner, Burma Commission Dated 23rd march 1898.
Lahta Myen Mung a dingdung sinpraw maga Myitkyina hte Manmaw bumga ni Miwa hte Myen ga jarit reng na matu English asuya hkawhkam amu gun hpai ai du ni gaw; Jinghpaw ngu ai Kachins amyu hte kayau nga ai, Miwa hte Sam. (Chinese and Shans) amyu ni hpe, English British Empairya hkawhkam a uphkang ai kata e lawm lu na matu hpajang dat sai.
Bumga na Jinghpaw ngu ai masha ni hte myit hkrum lam lu la na matu, Hpyen Du Lt; Col. Langtry hte Kala hpyen ma marai 150 Military Police dap kaw nna, dai du wa a uphakng ai npu e bumga hkan na kahtawng ni hta (Column) kalam hkawm na matu hpyen ma ni hte shangun dat sai, dai kalam hta lawm ai shan hpraw du ni,
1.Mr. HF. Hertz, D.S.P. of the Bhamo Civil Police,
(Manmaw Pya da du kaba re.)
(Bum ga de gawan hkawm na matu hte, jasan jaseng na lam)
1898 ning March shata 23 ya shani Manmaw mare kaw nna kalam rawt lung wa masai, dai kalam ni Mungwai, Maikung, Hpakum, lam hku hkawm ma ai, dai lam hku hkawm ai ni, Sadon kahtawng ngu ai kaw, grai ru yak ai hte 1898 ning March shata 28 ya shani du lung wa sai. Dai Sadon mare e du ai shaloi, (Mungwan Valley) Nshawn Hka waw ra hkran de na, Miwa hpyen marai 60 Asuya Hpyen ma ni hpe, hkap gasat ai majaw nayi chyen mi dang gap hkat sai.
Dai shaloi asuya hpyen ma ni hpang maga de, hpa hkala nba nhkrum ai sha, Miwa hpyenla 4 si nhtawm masum gaw hkala hkrum ma ai. Marai 19 hpe gaw bawng chyahkrung rim la lu sai, nam laja ai kata grup yin de nna nhtu hte, Jinghpaw masha nkau mi htim gasat kahtam wa ma ai majaw, Lt. Col. Langtry Du wa a hkra lata lahpum e loi mi kahtam hkra ya ma ai hte, Manmaw Military hpyen dap na Jinghpaw hpyen ma lahkawng hpe mung, loi mi kahtam hkra kau ya ma ai.
- Dai shana Sadon kahtawng e yup nna hpang shani, Sengmai ngu ai kahtawng de bai sa wa yang, Miwa hte Jinghpaw gayau ai hpyen hpung loi mi bai hkap nga ma ai, shanhte gaw a kajawng sha bau dum dat ma hte, htim gasat ma ai rai nna anhte a manang Jinghpaw ma langai mi hpe nhtu hte kahtam hkra ya ma ai.
Dai hpang shani shara kaga Maibat kahtawng de bai sa wa yang, nam lam kaw nta ginsum ni gap tawn rai nna, hpyen marai 60 daram grai n-gun rawng ai hku hkap gasat ma ai. Anhte sa wa na lam gaw Nshawn hka maga. Mongwan ngu ai mare de rai nga ai. Dai grup yin e nga ai ni gaw, Jinghpaw amyu ni hkrai rai nna, miwa ni hprawng mat sai majaw, Jinghpaw masha ni hte jinghku hku na matu, gumhpraw kumhpa ni garan gam jaw ai hte, hpang de anhte Inglik masha ni hpe adum nga mi nga nna, Inglik Hkawhkam Asuya ni tawn da ai, arawng aya masat ai laika ni Manmaw ga Jinghpaw Du ni hpe garan jaw da sai.
(Arawng laika, Gobernment Of India, Government Of Burma, I.G. P Burma, ) (Lt. Col. S.C.E.PEILE,) nga ai Duwa gaw dai arawng aya laika ni garan ya na matu, Mr. Hertz hte Lt. Col. Langtry Du wa hpe kaja dik ai, tsun na shara nrawng ai masha ni hpe garan ya na matu ap ya ai hte maren garan jaw da sai rai.
Dai shaloi ndai lwu e madun tawn ai Du ni hpe jaw da sai,
(1) Hkudung Duwa Zau Doi,
Bayin gyi sanat 2 hte Certificate, Hkudung.
(2) Maru Duwa Zau Ba,
Bayin gyi sanat 2 hte Certificate, Maru yinlung shan.
(3) Sinlum kaba Duwa Gauri Naw,
Bau langai, hte Certificate.
(4) Mungloi Duwa Lazing La Doi,
Shang mun palawng langai, Certificate.
(5) Hpalang Kumje Duwa Lagat Naw,
Bayin gyi sanat langai, Certificate.
(6) Maikung Duwa Zau Li.
Sawng pyawng sanat langai, Certificate.
Dai hpang Kachins Military Police ngu nna shamying lu na matu, Jinghpaw ma ni hpe arawng aya hte hpawn bumga shara shagu hkawm na matu, nkau mi hpe shata 3 na shabrai, nkau mi hpe shata 2 na shabrai, htuk jaw dat nhtawm, Jinghpaw bumga de kawan hkawm shangun sai.
- 1889 ning Miwa ga hte Myen ga ginhka na matu, lamu ga jarit reng na rai nna, Inglik Asuya ni gaw Commission langai mi hpaw dat sai, dai Commission hpe Burma Chinese Boundry Commission ngu ai rai nga ai, dai Commission hta ndai Du ni lawm ma ai. 1. Mr. Hertz , 2 Sir Herbelt, 3. Mr. Thirkell White, dai Du ni gaw Myen ga hte Miwa ga lamu ga jarit tawn da sai.
Garan ginhka lawn da ai lamu ga jarit ni gaw,
a. Namhkam makau Nmau Hka mayan.
b. Manmaw lahta bum ga Miwa ga jarit.
c. Myitkyina sinpraw maga Miwa ga jarit ni rai nga ai.
Dai shaloi shanhpraw Du ni hte Burma Military Police hpyen ma ni Ru, hkawm shing grup nna, buk shadaw ni jung da ai hte lamu ga jarit reng da ngut sai.
Dai shali hkawm ai hpyen ma ni gaw, grai jam jau ai hte lam ding yang nlu hkawm ma ai, lam madung kaw nna nam hku law malawng hkawm ma ai, shana aten hta mung hkawm ra ai, shara nkau mi hta hpyen gasat ra ai majaw, shara ra hta Lt. Langtru Du wa a hpung ni bomb shatai nna kawa ju kapaw nna, attack galaw ma ai, shaloi na hpyen ma ni gaw law malawng (PANJAS) Panjabi ni rai ma ai.
Dai aten hta na Jinghpaw masha ni gaw, Jau hkyen ka let hpyen majan gasat chye ma ai majaw, Lt. Lanhtry Du wa a hkra lata lahpum hpe sa lu kahtam ya ma ai.
Ndai Lt. Lanhtry ngu ai Du wa gaw, Jinghpaw ni hte shawng jinghku galaw sai hte anhte Jinghpaw Wunpawng sha ni a matu sakse hkam ai laika maumwi mausa ni law law, shi ka da ya sai rai.
Dai hta n-ga (CHINESE EVACUATED COMMISSION) ngu ai GEOGRE V hkawhkam wa a hpyen hpung ni hte Military hpyen hpung hpe woi awn let, Pangigum Miwa ga jarit reng ai hta, mying kaba dik ai arawng aya hpe mung shi lu la nu ai. Jinghpaw ni hpe Inglik hpyen amu hku nna, shagrau sha-a arawng sadang jaw ai hte nhkru nhtawm ding man ai amu hta sakse hkam da ya ai. Sinpraw Myen mung a lahta daw bum ga hkan nga ai nlaw la tim, matsing da mai ai amyu langai mi rai ma ai nga nna, Magazine maumwi laika ni hta ka bang da ya sai rai.
(GRUYERE CHESE MAGAZINE kaw na)
- 1904-5 ning laman hta Myitkyina Mali Hkrang Walang de Inglik Hkaw Hkam Asuya ni bai gasat shang wa ma ai. Dai majan shara hpe Wa wang ngu ai hku hpyen hpung ni hte shang bang wa ma ai, dai lahkawng ning laman hta e Jinghpaw mung a dingdung maga Myitkyina, Mali hka hte Hkrang hka hku ginwang gasat la ngut sai.
Dai shaloi ningbaw tai nna Asuya ni hpang maga de lawm ai masha ni gaw, Hpo Htet, Maung Wa, Lakyang , Jasen Sharaw, ndai masha ni lam woi ai hte shang bang wa ma ai. Dai majan hta hkahku Du Ning hkrin 2 mung si lawm mat ma ai. (Hpaw Lam Gawngli, Hka Shang Uma Naw), Dai majan hta Inglik shanhpraw, Du langai mi mung si lawm sai.
Dai hpang 1910 ning kaw nna, Jinghpaw ngu ai amyu masha ni hpyen amu hta, kang-ka ai hte hpaji ningli nchye nchyang timung dinghpring ai a majaw, sinna mung de nna du sa ai Inglik masha ni hte American sasana hpung ni, Myen mung e du nna masha htam(100) na htam (15) Jinghpaw ngu ai amyu ni hpe tsun kajai gumhkawng wa masai.
Jinghpaw amyu masha ni hpe prat ningnan de sharawt la na matu, American Sasana hpung ni hte Inglik Asuya ni jawm myit yu ai shaloi, hpaji jaw na hte myi jahpaw la na lam hta, 1910 ning hte (Procedure) ngu ai htung laika lajang ya na hte, Gumhpraw Rs. 100,000 (lap sen mi) hpe 1925 ning du hkra lajang ya na matu san da sai.
Jinghpaw amyu masha ni hpe rawt kaba wa lu na matu hte masha a lahkam dep lu na matu, ndai lawu e mying rawng ai shanhpraw Du yan sakse hkam ai hte ka hpajang da ya sai.
- a. Capt.J.H.Green.
b. Excellency Sir.CHARLES INNES, Rangoon Club Luncheon.
Lawu Myen mung hte lahta Myen mung sinpraw maga de nga ai masha ni gaw, Inglik ni du ai shaloi bu hpun palawng ni gaw, ndai zawn rai nga ai.
Lawu Myen mung hte lahta Myen mung ka-ang e nga ai masha ni gaw, Myi man chyang nna bu hpun ai gaw Lungyi rai nga malu ai. Jinghpaw ni palawng chyang lawng ta galu, hpun ma ai. Azi num ni gaw gumhpraw hte galaw ai natsun kai ma ai. Bunghkaw gaw hkyen chyang hkaw ma ai. Nkau mi gaw hpraw ai hkaw ma ai.
Hkahku ngu ai Jinghpaw masha ni gaw, Hpaw maw n-ga hta ri hte galaw ai jinghpa hta Sharaw kawng kap nna hpye ma ai. Dai ni gaw Jinghpaw masat ai lam re. Dai masha ni hpe Hkahku Kachin nga ma ai.
Kaga Mungdan kaji ni hte shadawn yu yang, Jinghpaw amyu ni gaw Malaya masha ni zawn, grai ding hpring nga ma ai. Myen mung ting hta rai yang, kaga san rai nna galu kaba wa na lam lajang ya ra ai. Malaya State ga ma zawm, lu su nga mai hpaji hparat chye ra ai. Amyu hku hkan nna sawn yu yang, masha law dik gaw Myen masha ni rai nga ma ai.
Amyu kaji nna nlaw ai gaw, Sam(Shans)Talaing, Karens, Kayan, ndai amyu ni gaw bum layang, shara shagu hta 10 hta htam mi nga nga ma ai.
- Rai timung Jinghpaw masha ni hpe gaw anhte Inglik sinna masha ni lahta Myen Mung hpe lu la ai 1889 ning hta mu lu ai hku rai yang, Jinghpaw amyu sha ni hpe Myen ni malap kau da manu ai, ngu nna myit la sai.
Manmaw ga gaw, Myen ni nga ma ai, makau grup yin bumga hte Mali hka mayan hku gaw, Jinghpaw masha ni nga ma ai. Mali hka a sinna maga bum ga pa layang ni hta mung, Jinghpaw ni nga ma ai. Chins ngu ai Hkang masha ni hte matut mat nga ma ai.
Ndai bum ga masha ni hpe rawt kaba wa na lam hte, hkam kaja lam lajang ya lu yang, asak galu ai hte, Myen ga hte Siam, Indo-china, Mungdan kaji ni zawn rawt kaba wa lu na matu, sakse hkam da ai rai.
- Munghpawm Myen mungdan hta lawm nga ai Jinghpaw hte amyu kaji ni hpe, Hkaw hkam hpyen amu hta n-gun atsam hte myit ja nna, nhkrit nkang shakut wa lu na matu, ndai lawu e madun tawn ai mungdan kaji ni zawn ngwi pyaw ai mungdan byin lu hkra shakut shaja ya ra sai.
(1) Australia, (4) Polynesians,
(2) Aboriginess (5) South Sea Islanders,
(3) Ngggritos, (6) Malayas.
10 ning, shing nrai, 100 ning, 1000 (hkying mi) ning, garai ndu yang, anhte nhtoi 90 ya sa ai mungdan ga de nna du sa ai English masha ni gaw loi ai hku nna raitimung, abwi sha hku raitimung, n-gun marai hte dang di lu ai daram tam sagawn yu nhtawm, Jinghpaw masha ni hpe anhte Myen Mung masah nre ai, jan shang ai ga, England mung de nna sa ai English masha ni gaw, ra ai daram Jinghpaw hte Myen ga e nga ai amyu kaji ni hpe hkum tsup ai hku galaw ya ra ai nga nna Capt. J.H Green hte Sir Charles ngu ai shanhpraw Du yan gaw anhte Jinghpaw hte Myen mung e nga lawm ai amyu kaji ni a matu, sakse hkam ai laika hpe Magazine maumwi laika hta ka bang da ya sai rai.
May 6, 2015 / KNET / 0
Categories: Labau, Uncategorized
Tags: K.Net
Shatapru Nanghpam Pat Jasan Komiti Ni Ka-ni Lu Sha Masha Lu Rim JINGHPAW MUNG DU SALANG NI HTE ENGLISH DU KABA MR. NORTH, MR HNC, STEVENSON, NO. 2 MUNGKAN MAJAN A HPANG 1946 NING HTA HKRUM SHAGA AI LAM
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
MIWA ASUYA AKYANG LABAN AI LAM
Labels: Jinghpaw Mung Shiga
4 comments:
- Anonymous said...
-
Dai hku rai jang gaw Maijayang na Myiwa myu ni a Hpaida dabang hpe mung,HPakant hkan na myiwa lungseng maw/ja maw hpung kawa kran dut sha ai myiwa ni ma hpra hpe ya yang e yawng hpe rim majaw kau ra ai ten re nga ai.shanhte hpe rim na re shaloi Ka-ni hpai shang ai ngu rim ngut jang kani majaw man hkan sumla ni dem tawn rai rim kau nhtawm hpaji madun ai hpan re nga ai.anhte Ningbaw ningla ni ndai hpe n gwi sam nga ai gaw i? masha ni mayun gumhpraw jaw jang zim sha la nhtawm myi npu na ladi nmu ai hpa shalai kau dat ai majaw dai ni myusha lam hta hkrit hpa gaw re nga sai.
- July 24, 2012 at 6:17 PM
- hkunman said...
-
Myiwa a-labau kaja ai gara kaw mu lu a-ta....? shi labau gawn yu mu...., Anhte Jinghpaw Wunpawng Myusha ni hpe mung. GRAI MANAWN MASHAM AI MUNG DANMG RE.Myen hte pawng n-na JING HPAW MUNG HPE HPYA SHA NGA AI MUNG DAN RE.....,
- July 25, 2012 at 4:12 AM
- Anonymous said...
-
Miwa ngu ai gaw Hka Shin hkrit ai daram myit masin mung kaja na grai hkrit ai ni re. Miwa ngu ai ni hpe mung Gap kau saga law. Ya Myitkyina kaw nga ai MIWA ni yawng hpe mung gau kau sana re. Anhte yawng jin jin re la nga ga. Miwa ngu ai hpe mu ai shara kaw myen hte arau HTAU kau saga yaw.
- July 25, 2012 at 11:12 AM
- malebrang said...
-
miwa mung n.re mi hpa rai shan hte sa jep satsang ai rai.gawt kau gaw mai na re miwa hpe sat dat yang manghkang grau law wa ai.ram daw re hku hparan mat wa mu KIO/KIA ni yawng hpe n.gun jaw ai hku re.
- July 25, 2012 at 6:22 PM


text:
Kawsi Kyet tim,Hpanggara tim;
Marang htu tim,Jan kahtet tim;
Kashung hkrum tim,Kam tim n kam tim;
Yup n lu tim,Pu ba raitim;
Baw machyi tim,Kan machyi tim;
Kabu pyaw raitim,Shoichyum raitim;
Kagat hkawm tim,Galau taw tim;
Gasat poi shang tim,Nni nkri hkrum tim;
Tsin-yam hkrum tim,Sai hkaw raitim,
Rim la hkrum tim,Zingri hkrum tim;
Daw hten mat tim,Garen gari hkrum tim;
Nta de dum tim,Tsaw hpe marit tim;
Nsin raitim,Nhtoi raitim;
Laban raitim,Naw Ku ten tim;
Hkying ten mahkra, Myu a m’tu sha;
Sak jaw ap nawng, Shadan shadawng;
Wunpawng Myusha, Mungkan gari na;
Padang hkrun lam, Hkawm sa dingngam;
Awng Padang lu hkra, Atsam dat na;
Tawk hprut masin, Tut e shagrin;
Karai Wa hte, Shawnglam de she;
Myu Tsaw Brang Ngai, Shakut Nga Ai.
Shanglawt Tsing
2/7/2012


text:
Ahkyak kaba ai,manu dan dik ai, sutlu manu dan dik ai lamu ga mungdan re majaw masha yawng a ra sharawng ai, manu shadan ai, myit shang sha ai hte hpyen law nga ai re. Dai ni annau ni hpe grau myit shang na matu, grau mung masa amyet lu na matu hpaga masa hpe mung masa hpyen masa hku jai lang ra nga ai re. Masha yawng myit shang sha nga ai hpakant hpe pat ra ai zawn Dap kaba 4 dung 8 hku len shalai na hkyen nga ai Gas salu hte yenan sau dumlawm lam hpe pat nan pat ra ai hte anhte ahkaw ahkang n'lu ai, ahkang n'hpyi ai nmai lai hkra galaw ra ai.anhte lamu ga hta galaw nga ai hpaga masa yawng hpe n'mai galaw hkra jahten ra ai, myen hte miwa a lapran hkra machyi ai lam nga yang chyu mung masa hpyen masha amyet pru na re majaw yawng myit shang sha ai hpaga masa hte mabyin shara ni hpe jai lang ra nga ai.
Mung masa hpyen masa hku madi madun na gaw hpyen yen tsin yam masha ni re, dai ni mabyin hte garum ningtum ai lam hpe law law htawng madun ra ai, myen gaw dai ni hpe shinggyin nauna myit hte garum na ladat n'nga ai hte sat sharu nga ai myu shamyit nga ai masa hpe ja ja tsun madi madun ra ai, Garum sa wa na ni hpe mung pat hkum ai masha shinggyin ahkaw ahkang tawt lai ai lam ni hpe law law lawan lawan ten shagu lang hte lang htawng madun ra ai,UN hte EU Asean US de ding yang tang ra nga ga ai.
Ya kalang bai n'gun kaba dat nna maigan du myu sha ni yawng mungdan shagu ninghkap n'gun kaba lawan madun ra ai, mung masa lam bawngban sa wa na hta n'gun kaba re.rawt malan masat shani yawng n'gun madun lu yang kaja dik rai na re.
Myen hta miwa hpe grau hkrit ra ai,myen mung kaw shaning galu sai chyup lu na matu myen hpa galaw shangun yang galaw ya ai, maidang masawp kashin shangun tim galaw na sha re,myen a kaichyan yawng gaw miwa chyu galaw ya na masa nga ai. Manu dan dik ai lamu ga re majaw miwa a hpaga masa gaw annau ni matu tsang dik ra ai hte hkrit tsang ra dik ai lam re.
Yup pyaw nga ai madu a ma ni a myi man hpe azi yu masawp yu nna n'gun la ga.
Shanglawt sai.
Baren Numraw


text:
chyoi pra ai chyum laika
Comming soon ...
2009 YJH Directory
Comming soon
Music Komiti
Hpung masha yawng Karai Kasang hpe mahkawn shakawn, Nawku dawjau ai lam hpe tang du hkra woi awn nga ai. Hpung masha ni hpe, shakawn mahkawn hte seng ai Music hpaji, Madum sumpyi hpaji ni hpe sharin jahpat ya nga ai. Paise & Worship, Daw Raw, Piano, Junior Choir, Hpung Choir, Sakkung Choir hte Madum sumpyi hpung (Band) ni hpe Sub-Komiti hpaw nna woi awn nga ai.
1. Laban Hpawng hta shang lawm nga ai lam
a) Piano
b) Violin
c) Band
d) Sak kung Sen hkum
e) Hpung Sen hkum
f) Ram Kaji Sen hkum
g) Praise & Worship
2. Sharin Hpawng ni
a) Junior & Youth Music Workshop
b) Sak Kung Music Workshop
c) Dawraw & Sumpyi Dum Sharin Hpawng
3. Christmas Cantata
i) Youth
ii) Junior
Cantata
Worship Through Music
Music Worshop
Junior Music Class
Youth Music Class
Ningbaw Ningla Shalat Komiti
YJH Hpung hta magam gun nga ai Hpung Woi ni, mungdan kata hte maigan mungdan ni hta, Chyum Hpaji hpungjat la lu wa hkra masing jahkrat nna lajang ya nga ai. YJH Hpung hta ra nga ai ningbaw ningla ni hpe shalat la lu hkra masing jahkrat nna woi awn nga ai. KBC shingwang hta na karum hpyi wa yang mung, masing jahkrat nna shalat ya nga ai.
Retreat Centre Komiti
Madu Yesu hta yup pyaw mat wa sai YJH a Hpung Up Sara Kaba Rev. Maran Zau Yaw hpe myit dum ai masat hku nna, Retreat Centre hpe M. Zau Yaw Masat Ginra ngu amying shingteng jaw let, masing jahkrat, hkyen lajang galaw sa wa ai rai nga ai. Yangon-Mandalay Lam Nmaw Kaba, Pago, Inndagaw mare 10 mile hta Eka 12.54 dam ai Sun Kaba rai nga ai. YJH Nawku Jawng kaw na mawdaw hte hkyinghkum 1:30 daram gawt yang du ai shara re.
Pandung
Hkum Dingnum Bawng Ring wa hkra galaw sa wa na.
Yaw shada ai lam
1. Wenyi, Myit masin, Hkumhkrang n-gun ban la lu na matu.
2. Nawku hpung hte seng ai Sharin Hpawng ni galaw lu na matu.
3. Kaga Hkristan Nawku Hpung ni hpe dang lu ai daram dawjau lu na matu.
Komiti kaw nna Retreat Centre hpe grau kaja, tsawm htap, ngang grin ai hte, yaw shada da ai hte maren jai lang asung jashawn lu na matu lit la woi awn nga ai. Bungli kaba (Project) ni hpe masing jahkrat nna, Hpung Kongsi de tang madun dawdan ai lam la nna galaw sa wa nga ai. Sun hte seng nna bungli galaw ai ni hte, sun kata na arung arai ni hpe lit la hpareng nga ai re.
Bawng Ring Komiti
Hpung masha ni hkum dingnum bawng ring wa na matu ladat shaw woi awn nga ai. Masing ni hpe woi jahkrat nna, Hpung Kongsi a myit hkrum ai hte galaw sa wa ai. Ginwang, Ginjaw, MBC, MCC zawn re kaga tara shang wuhpung wuphawng ni hte matut mahkai nna galaw sa wa nga ai.
Mu Na Kyithkai Komiti
Mu Na Kyithkai Komiti hpe 2006 ning kaw nna hpaw ninghtan dat ai re. KBC Ginjaw hta Mu Na Kyithkai Dap ngu hpaw wa ai hpang, KBC shingwang buga hpung ni hta YJH gaw shawng nnan hpaw hpang dat ai Buga hpung rai nga ai. Sub-Komiti (6) hpaw ninghtan da nna Karai Kasang a Sasana magam bungli hpe shachyam shabra dawjau nga ai re.
1. Zinghkri Journal Komiti
a) Nawku Hpung, Wenyi Makam Masham lam hte seng ai Shiga/Mungga ni htawn shalai ya ai.
b) Dap, Bot, Komiti ni a galaw sa nga ai Sasana magam bungli ni hpe shana ya ai.
c) Hpung masha shada tinang Mu, Na, Chye ai Shiga ni hpe e makyit htinglet shalai ya ai. lam ni hpe galaw sa nga ga ai.
ZINGHKRI Hpung Shiga Journal hpe laning mi mali lang, shata masum hta kalang shapraw nga sai re.
2. Hpung Magazine Komiti
a) Karai Mungga, sumrai ni, sumroi ni, hpaji hparat jat la lu mai ai laika ngau ni, Sut kanbau magam bungli hte seng ai lam ni,
prat dep Jinghpaw htunghking bu hpun sumli lam ni hte YJH a labau kadun ni hpe bang shalawm let Hpung masha ni
hpe shachye shachyang nga ai.
b) Prat madang hta hkan nna hkrang sama ai lam, akyu rawng ai ka-ngau ni hte dangdi lu ai made galaw shakut shapraw ai
re.
3. Hpungtang Zinghkri (Websites) Komiti
a) Hpung a shamu shamawt lam ni, Sasana magam bungli shiga ni hpe mungkan de shana shabra ya ai.
b) Mungdan shara shagu kaw nga ai Hpung masha ni hte matut mahkai nga lu na.
c) Kabu Gara Shiga hpe grau masan sa ai hku sakse hkam lu na matu yaw shada ai hte galaw sa wa nga ga ai. YJH a
Website gaw www.1979yjh.com rai nga ai.
d) Jawng wang Hpung Up nta ni hte Dap, Komiti ni Hpung a Sasana lam hte seng nna, Internet hpe atsawm lu lang nga
hkra lit la lajang ya nga ai.
4. Laili Laika Shalat Komiti
Laili Laika hte Sasana magam bungli hta shang lawm wa lu na matu Laili Laika Hkaw Tsun Hpawng ni, Laika Ka Ninghkrin Shalat Sharin Hpawng ni, Shingjawng Poi ni, Madun Poi ni hpe galaw sa nga ga ai.
5. Laika Dum (Library) Komiti
a) Hpung masha ji nban ni yawng a Hpaji Sawk Gindai Laika Dum rai wa hkra shakut nga ga ai.
b) Ya yang YJH Laika Dum hta laika buk ni yawng (volume- 4500) jan nga nga sai.
c) Reception Hall a shawng e mung, lai wa lai sa, jahkring jahkra dung chyai let laika ni lu hti la na matu yaw shada let
Periodical Stand langai tawn da ai hte, Shi Laika, Journal, Newsletter ni hpe tawn da ya nga ai.
6. Labau Komiti
a) YJH Buga Hpung a Labau hpe shangang shakang, sawk, ka, mazing sa wa nga ai.
b) Hpung Labau Ka Ladat Sharin Hpawng, Hkaw Tsun Hpawng ni hpe woi awn galaw ai.
c) Labau Mazing ai hku nna Dap, Bot, Komiti ni a shamu shamawt ai lamang ni, Hpung a ahkyak nhtoi lamang ni hta Sumla
(Photo) dem mazing ai lam galaw nga ga ai.
Jinghpaw Shingni hte hkrum shaga
Labau Ka Sharin Hpawng
Library
Magazine Editing
Jak Arung Arai Komiti
Hpung kata na wan jak, hka jak, myi hprap wan, nsen htawn jak, nbung layit jak, nbung katsi htingram jak, overhead projector, computer hte kaga jak arung arai ni hpe lit la nga ai. Jak Jum Sara ni hte seng ai lam ni, jak arung arai ni asung jashawn ai lam ni hta hpaji jaw up hkang nga ai.
Htaw Wa/Sa Komiti
Hpung mawdaw ni hte kaga htaw wa htaw sa hte seng ai arung arai ni hpe yu lajang up hkang nna gram lajang ra ai lam ni hpe lit la nga ai. Nawku htingnu wang kata na mawdaw hkring shara hte seng ai ritkawp tara, jahkring tawn jahpu ni hpe, masat dawdan ya nna, yu hparan ya nga ai. Mawdaw gawt ai driver ni hte seng ai lam ni, mawdaw asung jashawn ai lam ni hta hpaji jaw up hkang nga ai.
Jahpan Jep Komiti
Hpung a gumhpraw jahpan hpe shata (6) hta kalang jep ya nga ai. Arung arai jahpan hpe laning mi kalang jep ya nga ai.


text:
Anhte Wunpawng myusha ni a rawt malan hkrun-lam asak kaba wa sai hte maren, rawt malan ai lam mung grau grau na nden ja, marai rawng ra sai. Ndai lam ni byin tai wa lu na matu gaw nang, ngai, anhte Wunpawng myusha ni yawng hta lit nga nga ai. Lit nga ai hte maren ndai lit hpe MYIT HKRUM ai hte chyawm gun hpai ra nga ga ai.
Anhte Wunpawng myusha ni a rawt malan lam awngdang ai pandung de du lu na matu gaw 'MYIT HKRUM'ngu ai laknak hpe anhte yawng shawng chyawm gawgap shachyaw ra nga ai. Ndai 'MYIT HKRUM' ngu ai laknak hpe gawgap shachyaw lu na matu gaw, anhte a matu akyu nrawng sai Laknak dingsa, maza, mala ni hpe shawng a tsawm sha chyasan chyaseng, kabai kau nna myit nnan, laknak nnan hte matut na rawt malan hkrun lam hpe hkawm sa wa ga law.


text:
Maumwi 43: Yawshu Ningbaw Tai wa Ai
Mawshe gaw israela masha ni hte Hkanan mung de shang mayu ai. Dai majaw: ‘Yehowa e ngai Yawdan Hka rap nna kaja ai mung hpe mu na matu, ahkang jaw rit,’ nga nna hpyi ai. Raitimung Yehowa gaw: ‘Ram sai, dai hte seng ai hpang de hkum hpyi sa!’ nga nna tsun ai. Yehowa dai zawn hpa rai tsun dat ai hpe nanhte chye ma ni?
Mawshe gaw lunghkrung hpe, gayat ai ten hta byin mat wa ai lam a majaw re. Myit dum ai kun? Mawshe hte Arun gaw Yehowa hpe n shagrau ma ai. Lunghkrung kaw na hka pru hkra galaw ya ai wa gaw, Yehowa re, nga nna masha ni hpe shan ntsun ma ai. Ndai lam a majaw Yehowa gaw shi hpe Hkanan mung shang na ahkang n jaw ai.
Dai majaw Arun si ai hpang shata mi daram rai yang, Yehowa gaw Mawshe hpe tsun ai: ‘Yawshu hpe shaga u; hkinjawng Eleaza hte masha ni a man e, shi hpe tsap shangun u; Yawshu gaw ningbaw nnan re, nga nna masha shagu hpe chye na hkra, yawng hpe tsun u,’ nga nna tsun ai. Mawshe mung Yehowa tsun ai hte maren galaw ai. Ndai sumla hta nanhte mu ai hte maren galaw ai.
Dai hpang Yehowa Yawshu hpe tsun ai: ‘N-gun da ting u; hkum hkrit u; Israela masha ni hpe ngai ga sadi tawn da ai Hkanan mung de nang shanhte hpe, woi sa lu na; ngai gaw nang hte rau rai na nngai,’ nga ai.
Dai hpang e Yehowa gaw Mawshe hpe Moba mung e nga ai Nebo bum pungding de lung shangun ai. Dai shara kaw nna Mawshe gaw, Yawdan hka wora hkran maga na tsawm la ai Hkanan mung hpe, mu kau dat ai. Yehowa gaw: ‘Abaraham, Isak, Yaku ni a kashu kasha ni hpe jaw na nga nna ngai ga sadi tawn da ai mung gaw, ndai mung re; ngai nang hpe mu shangun ai ahkang jaw sai. Raitimung nang rap sa wa lu na nrai,’ nga nna tsun dat ai.
Dai Nebo bum pungding e, mawshe si mat wa ai. Mawshe a asak 120 ning rai sai. Shi gaw atsam naw rawng ai. Shi a amyi atsawm sha naw mu lu ai. Mawshe si mat ai majaw, masha ni grai yawn ai hte, sharung shayawt ma ai. Raitimung ningbaw nnan Yawshu hpe lu ai majaw, kabu ma ai.
Bu hkawm laika 27:12-23; Tara jahprang laika 3; 23-29; 31:1-8, 14-23; 32:45-52; 34:1-12.


text:
今日战火简讯daini na majan shiga
12月19日缅甸军队从多方位向拉咱附近克钦据点发射炮火,并在多处交火.
KIA hte Myen hpyen hpung ni gasat gala majan byin KIO Ginjaw Ginra kata Hpun Pyen Bum kaw nga ai Myen hpyen hpung ni December (19) ya jahpawt hkying (1:20)Am aten kaw na Lawa Yang mare maga de laknak kaba (10) jan lang gap ai lam nga nna Bum Re Bum kaw du nga ai Myen hpung ni December (18) ya jahpawt manap hkying (4:10)Am kaw nna kying (5:25)Am laman KIA Masat (23), Masat (42) Dap Dung, Mung Lai Hkyet hpyen yen dabang makau grup yin de laknak kaba (17) lang gap bang ai lam nga ai. KIA Masat (5) Dap Ba, Masat (3) Dap Dung, Hpau Daw maga de December (19) ya jahpawt hkying (9:40)Am aten daram kaw na Myen hpyen hpung ni sinat kaba hte gap ai lam nga ai sha n-ga shani hkying (1:30)Pm kaw na Lai Hpawng hte Law Hkum grup yin de mung laknak kaba hte gap ai nhtawm, shana daw hkying (3:45)Pm aten Helicopter (2) hte numdaw mi bai wa gap gasat ai lam na lu ai. December (18) ya shani hkying (9:50)Am daram hta mung Ding Ga maga du nga ai Myen hpyen hpung ni Law Hpyu hte Hpau Daw bum maga 120MM hte gap ai lam nga nna hkying (10:45)Am kaw na Dabak kaw du nga ai Myen hpyen hpung ni Sama Kawng, Law Hpyu, HpauDaw Bum, maga 105MM hte (10) jan lang gap ai lam shawnglawm shi sawk ni shana wa ai kaw na chye lu ai. KIA Masat (2) Dap Ba, Masat (11) Dap Dung, Mu-gaung (??????????) Hka hku Ba Hpa post grup yin de December (18) ya shani Myen hpyen Helicopter (2) hte bom wa jahkrat bun ai lam na chye lu ai. KIA Masat (6) Dap Ba, Masat (36) Dap Dung, Namtau makau Hpa Hkam maga hku shamu shamawt lung wa ai Myen hpyen hpung ni hte KIA hpyen hpung ni December (19) ya shani hkying (9:00)Am aten hta gasat gala majan byin ai lam chye lu ai. KN
KIA Masat (2),(6) Dap Ba Ni Hta Gasat Gala Majan Byin Shiga Kaba
December 19, 2016 Seng Di Awng
kachin-army_0 KIA Masat (6) Dap Ba, Masat (36) Dap Dung, Namtau makau Hpa Hkam maga hku shamau shamawt lung wa ai Myen hpyen hpung ni December 19 ya 9:00am hta KIA hpyen hpung hte gasat gala majan byin ai lam chye lu ai. KIA Masat (2) Dap Ba, Masat (11) Dap Dung, Mu-gaung Hka Hku Ba Hpa post grup yin de December 18 ya shani Myen hpyen ni helicopter (2) hte bom wa jahkrat bun ai shawnglam hpyen shisawk ni wa ai kaw na chye lu ai.
Lai Hpawng Hta Majan Laja Lana Byin Shiga Kaba
December 19, 2016 Seng Di Awng
KIA Masat (5) Dap Ba, Masat (3) Dap Dung, Hpau Daw maga de Myen hpyen ni December 19 ya 9:40am kaw nna sinat kaba hte gap bun ai lam chye lu ai. Lai Hpawng hte Law hkum grup yin de mung 1:30pm hta laknak kaba hte gap nga ai, Helicopter 2 hte 3:45pm hta numdaw mi bai wa gap gasat ai lam chye lu ai. December 18 ya 9:50am hta Ding Ga hte Dabak kaw du nga ai Myen hpyen hpung ni Sama Kawng, Law Hpyu, Hpau Daw Bum shara ni hta 120MM,105MM ni hte gap ai lam shawnglawm shi sawk ni shana wa ai kaw na chye lu ai.
Hpyen Yen Dabang Makau De Laknak Kaba Gap Bun Shiga Kaba
December 19, 2016 Seng Di Awng
KIO Ginjaw Ginra, Hpun Pyen Bum kaw nga ai Myen hpyen hpung ni December 19 ya 1:20am kaw nna lanak kaba hte Lawa Yang mare maga de 10 jan lang gap ai lam nga ai. Bum Re Bum kaw du nga ai Myen hpung ni December 18 ya 4:10-5:25am laman KIA Masat (23), Masat (42) dap dung, Mung Lai Hkyet hpyen yen dabang makau grup yin de laknak kaba (17) lang gap bang ai. Dai hpyen yen mung masha ni gaw ya yang Laiza muklum hpaji jawng, Woi Chyi hpyen yen dabang ni hta hpyen koi yen hkrum nga lam chye lu ai.
jinghpawland.com
请扫描左边的黑白二维码图片,即可识别关注“景颇大地”公众号


text:
Teng Man Ai Gaw ‘Ngwi Pyaw Na Lam Shangun Dat Na N Rai, Nhtu Hpe Shangun Dat Na’
“Ga ntsa de ngwi pyaw na lam shangun dat na ngai sa ring ngai, hkum myit nga myit: ngwi pyaw na lam shangun dat na ngai sa nngai n rai, nhtu hpe shangun dat na she ngai sa ring ngai.”—MAHTE 10:34.
Mahkawn: 123, 128
1, 2. (a) Ya anhte hta gara simsa lam lu nga ai kun? (b) Ya aten hta hkum tsup ai simsa lam nga na ngu hpa majaw n lu tsun ai kun? (Ndai sumhpa shawng na sumla hpe yu u.)
ANHTE yawng gaw prat hta ngwi pyaw simsa let nga mayu nna, myit tsang lam n nga mayu ga ai. Yehowa gaw anhte hpe “Karai Kasang a ngwi pyaw ai” lam jaw da ai majaw, grai chyeju dum ai. Dai ngwi pyaw ai lam gaw simsa lam rai nna, yawn hpa myit mang ai lam, yawn hpa hkamsha lam n byin hkra makawp maga ya ai. (Hpilipi 4:6, 7) Anhte gaw Yehowa hpang ap nawng da ai majaw, “Karai Kasang hte . . . sim sa ai lam lu la ga ai.” De a lachyum gaw, Yehowa hte kaja ai hku hkau lam nga ai hpe tsun ai re.—Roma 5:1, JCLB.
2 Raitim, ya gaw mungkan ntsa hta hkum tsup ai simsa lam lu shangun ai Karai Kasang a aten garai n du shi ai. Anhte gaw hpang jahtum nhtoi hta asak hkrung nga ai. Dai majaw, manghkang ni grai law nna dai gaw anhte hpe myit ru shangun ai. Anhte gaw n hkru n kaja ai masha ni a lapran nga nga ai. (2 Timohti 3:1-4) Anhte gaw Satan hte shi n-gun jaw taw nga ai sharin achyin ya ai lam hpe mung ninghkap ra ai. (2 Korinhtu 10: 4, 5) Raitim, anhte hpe grau nna myit ru shangun ai gaw, Yehowa hpe n nawku ai jinghku jingyu ni a ninghkap ai lam re. Byin chye ai lam nkau mi gaw, anhte a makam masham hpe jahpoi asawng ai (sh) dinghku hka bra hkra galaw ai ngu anhte hpe mara shagun ai lam ni re. Shanhte gaw, Yehowa hpe matut nawku yang, nta masha n mai byin sai ngu nna pyi tsun chye ai. Dai majaw, nta masha ni a ninghkap ai lam hpe gara hku mu mada ging ai kun? Dai hku byin ai shaloi, simsa lam matut nga na matu gara hku galaw na kun?
Nta Masha Ni Kaw Na Ninghkap Ai Lam Hpe Gara Hku Mu Mada Ging Ai Kun?
3, 4. (a) Yesu a sharin achyin ai lam ni gaw hpa byin shangun na kun? (b) Yesu hpang hkan na matu gara aten hta grau nna yak chye ai kun?
3 Yesu gaw masha yawng shi a sharin achyin ai lam hpe hkap la na n re ai hpe chye ai. Shi a sape ni hpe masha nkau mi ninghkap na re ai majaw, shanhte hta nden marai nga ra ai hpe mung shi chye ai. Ndai ninghkap ai lam gaw, shanhte a nta masha ni a simsa lam hpe hkra machyi chye ai. Yesu ndai hku tsun ai: “Ga ntsa de ngwi pyaw na lam shangun dat na ngai sa ring ngai, hkum myit nga myit: ngwi pyaw na lam shangun dat na ngai sa nngai n rai, nhtu hpe shangun dat na she ngai sa ring ngai. . . . Masha langai ngai gaw shi a kawa hte, shayi sha gaw shi a kanu hte, kanam gaw shi a kamoi hte bra mat shangun na, ngai sa ring ngai rai nna, tinang hpe n dawng n yawt na ni gaw, tinang a nta na ni tai wa na ma ra ai.”—Mahte 10:34-36.
4 “Ngwi pyaw na lam shangun dat na ngai sa ring ngai, hkum myit nga myit” nga nna Yesu tsun ai gaw hpa lachyum rai kun? Shi a sape byin wa yang dai zawn byin na ngu, masha ni hpe chye shangun mayu ai. Raitim, Yesu a yaw shada lam gaw, Karai Kasang hte seng ai teng man lam hpe sharin achyin ya na matu rai nna, dinghku hka bra hkra galaw na matu n re. (Yawhan 18:37) Raitim, shi hpang hkan na matu ayan n loi ai hpe shi a sape ni chye da ra ai. Grau nna, shanhte a manang ni (sh) nta masha ni gaw teng man ai lam hpe n hkap la ai shaloi hta re.
5. Yesu a sape ni hpa hkrum wa ai kun?
5 Nta masha ni kaw nna ninghkap ai lam gaw sape ni hkam sharang ra na lam langai re ngu Yesu tsun wa ai. (Mahte 10:38) Nta masha ni jahpoi asawng ai (sh) ninghkap ai shaloi, sape ni hkam sharang lu yang Yesu myit pyaw ai. Sape ni gaw sum mat ai hta grau nna bai lu la ma ai.—Marku 10:29, 30 hpe hti u.
6. Jinghku ni anhte hpe ninghkap ai shaloi hpa hpe dum ra ai kun?
6 Yehowa hpe nawku ai majaw, jinghku ni ninghkap yang pyi, shanhte hpe anhte matut tsawra na re. Karai Kasang hte Hkristu hpe tsawra ai myit gaw kaga ni hpe tsawra ai myit hta grau ngang kang ra ai hpe dum ra ai. (Mahte 10:37) Nta masha ni hpe tsawra ai myit gaw, Yehowa hpe sadi n dung mat hkra Satan akyu jashawn chye ai ladat langai re. Yakhkak ai masa nkau mi hte gara hku hkam sharang lu na lam hpe hkaja yu ga.
Makam Masham N Bung Ai Ningrum Ningtau
7. Na a ningrum ningtau gaw Yehowa hpe n nawku ai rai yang, na a mabyin masa hpe nang gara hku mu mada ging ai kun?
7 Dinghku de ai ni gaw, “nni nkri hkrum na” (sh) manghkang ni nga na ngu Chyum Laika hta sadi jaw da ai. (1 Korinhtu 7:28) Yehowa hpe n nawku ai marai langai ngai hpe dinghku de yang, myit ru myit tsang ai lam ni grau hkrum chye ai. Raitim, mabyin masa hpe Yehowa mu mada ai hku, nang mu mada na matu ahkyak ai. Yehowa hpe n nawku ai majaw, anhte a ningrum ningtau hte garan nga ai (sh) jahka kau ai baw n mai galaw ai ngu shi tsun da ai. (1 Korinhtu 7:12-16) Na a madu wa gaw Yehowa hpe n nawku ai rai yang, teng man ai nawku daw jau lam hpe woi awn na n re. Raitim, dinghku a baw hku nna gaw shi hpe matut nna hkungga ra ai. Na a madu jan gaw Yehowa hpe n nawku ai rai yang mung, shi hpe matut tsawra matsan dum nna lanu lahku ra ai.—Ehpesu 5:22, 23, 28, 29.
8. Na a ningrum ningtau gaw, nawku daw jau ai lam hpe shadawn sharam sha galaw shangun mayu yang, na hkum nang hpa ga san ni san mai ai kun?
8 Na a ningrum ningtau gaw, nawku daw jau ai lam hpe shadawn sharam sha galaw shangun mayu yang, nang hpa galaw ging ai kun? Nauna langai a madu wa gaw, shi masat da ai nhtoi ni hta sha hkaw tsun sa mai ai lam nauna hpe tsun ai. Nang mung dai zawn masa hte hkrum nga yang, na hkum nang ndai hku san yu u: ‘Nye a ningrum ningtau gaw, Yehowa hpe tsep kawp n nawku na matu pat shingdang ai kun? Dai hku n rai yang, nye a ningrum ningtau hpyi shawn ai hpe galaw ya lu na kun?’ Nang hta rap ra ai ningmu nga yang, dinghku hta manghkang ni yawm na re.—Hpilipi 4:5.
9. Makam masham n bung ai kanu kawa ni hpe hkungga na matu ma ni hpe Hkristan kanu kawa ni gara hku sharin ya mai ai kun?
9 Na a ningrum ningtau gaw Yehowa hpe n nawku yang, ma ni hpe sharin achyin ai lam hta yak chye ai. Ga shadawn, na a ma ni hpe “na nnu yan nwa hpe hkungga lara di mu” ngu ai Chyum Laika matsun maroi ga hpe hkan sa na matu sharin ya ra ai. (Ehpesu 6:1-3) Raitim, ningrum ningtau gaw Chyum Laika tsang madang ni hpe n hkan sa ai nga yang, nang hpa galaw ging ai kun? Na a ningrum ningtau hpe hkungga ai hku nna, ma ni hpe kasi kaja madun mai ai. Ningrum ningtau a kaja ai atsam ningja ni hpe myit yu nna, shi galaw ai kaja ai lam yawng a matu chyeju dum ai lam tsun dan u. Ningrum ningtau a n kaja ai lam ni hpe ma ni a man hta hkum tsun. De a malai, Yehowa hpe nawku na, n nawku na hpe langai hpra gaw lata mai ai lam tsun dan u. Makam masham n bung ai kanu kawa ni hpe hkungga na matu, na a ma ni hpe nang sharin ya yang, ma ni a kaja ai kasi gaw na a ningrum ningtau, Yehowa a lam sharin mayu wa hkra karum ya lu ai.
10. Yehowa hpe tsawra na matu ma ni hpe Hkristan kanu kawa ni gara hku sharin ya mai ai kun?
10 Makam masham n bung ai ningrum ningtau ni gaw, ma ni hpe shut shai ai poi galaw na matu (sh) shut ai nawku htung lam ni sharin ya na matu ra sharawng na re. Madu wa nkau gaw, ma ni hpe Chyum Laika n sharin na matu Hkristan madu jan hpe pat shingdang chye ai. Raitim, dai zawn masa rai yang pyi, madu jan gaw ma ni hpe dang lu ai daram teng man ai lam sharin ya na re. (Kasa 16:1; 2 Timohti 3:14, 15) Ga shadawn, makam masham n bung ai madu wa gaw, ma ni hpe ayan na Chyum Laika sharin ai (sh) zuphpawng ni shaga sa ai hpe n galaw shangun chye ai. Madu wa a dawdan lam hpe shi hkungga ai raitim, ma ni hpe shi a makam masham hte seng nna, dang lu ai daram matut tsun dan mai ai. Dai hku nna, Yehowa a lam hte shi a jaw ai, shut ai hte seng ai tsang madang ni hpe shanhte sharin la lu na re. (Kasa 4:19, 20) Hpang jahtum hta ma ni gaw, Yehowa hpe nawku na, n nawku na hpe dawdan lu na re. *—Tara Jahprang 30:19, 20.
Teng Man Ai Lam Hpe Ninghkap Ai Jinghku Ni
11. Yehowa hpe n nawku ai jinghku ni hte hpa a majaw manghkang byin chye ai kun?
11 Yehowa Sakse ni hte Chyum Laika shawng nnan sharin ai shaloi, anhte a nta masha ni hpe tsun dan yang she tsun dan da na re. Raitim, makam masham rawt jat wa ai hte maren, Yehowa hpe nawku daw jau mayu ai lam shanhte hpe anhte tsun dan ra na re. (Marku 8:38) Karai Kasang hpe sadi dung ai majaw, nang hte na a nta masha ni a lapran, manghkang byin wa chye ai. Yehowa hpe matut sadi dung lu na matu hte simsa lam matut nga hkra nang galaw lu ai lam nkau mi hpe hkaja yu ga.
Anhte gaw nta masha ni a hkamsha lam hpe chye na hkra shakut yang, shanhte hpe teng man ai lam gara hku sharin ya na hpe chye wa na
12. Jinghku ni anhte hpe hpa majaw ninghkap chye ai kun? Shanhte a hkamsha lam ni hpe anhte chye na ya ai lam gara hku madun na kun?
12 Makam masham n bung ai jinghku ni gara hku hkamsha ai lam chye na hkra shakut u. Chyum Laika kaw nna teng man ai lam hpe chye wa ai shaloi anhte grai pyaw ai. Raitim, jinghku ni gaw anhte hkalem hkrum mat sai (sh) kaga nawku htung de shang mat sai ngu hkamsha ai mung byin chye ai. Shanhte hte rau shut shai ai poi ni n galaw mat sai majaw, shanhte hpe anhte n tsawra mat sai ngu shadu chye ai. Anhte si mat ai hpang, Karai Kasang anhte hpe ari jaw sana ngu shadu nna pyi hkrit tsang ya chye ai. Anhte hpe hpa majaw myit tsang ai lam chye lu hkra, shanhte tsun ai hpe atsawm madat ya nna, gara hku hkamsha ai hpe chye na hkra shakut ra ai. (Ga Shagawp 20:5) Kasa Pawlu gaw, “masha yawng mayawng” a lam chye na hkra shakut ai majaw, shanhte hpe kabu gara shiga hkaw tsun lu ai. Anhte gaw nta masha ni a lam hpe chye na hkra shakut yang, shanhte hpe teng man ai lam gara hku sharin ya na hpe chye wa na re.—1 Korinhtu 9:19-23.
13. Makam masham n bung ai jinghku ni hte anhte gara hku tsun shaga ging ai kun?
13 Si mani ai hku tsun shaga u. “Nanhte a ga hta galoi mung chyeju lawm” nga mu nga nna Chyum Laika hta tsun da ai. (Kolose 4:6) Dai hku galaw na matu, loi na gaw n re. Jinghku ni hpe si mani ai hte atsawm tsun shaga lu hkra, chyoi pra ai wenyi karum ya na matu, Yehowa hpang anhte akyu hpyi mai ai. Shanhte a shut shai ai makam masham lam hte seng nna dang rang hkat ai baw n galaw na matu sadi ra ai. Shanhte tsun shaga ai (sh) galaw ai lam lama ma a majaw, hkra machyi yang, kasa ni hpe anhte kasi la mai ai. Pawlu ndai hku tsun ai: “Arip aroi hkrum yang anhte shaman ga ai; zingri zingrat hkrum yang anhte shakut sharang ga ai; shatan nhkan hkrum yang anhte ga ngwi ga pyaw tsun ga ai.”—1 Korinhtu 4:12, 13.
14. Kaja ai arawn alai a akyu ni gaw hpa ni rai kun?
14 Kaja ai arawn alai hpe matut nga shangun u. Dai gaw hpa majaw ahkyak ai kun? Jinghku ni hte matut nna simsa lam lu na matu, si mani ai hku tsun shaga ai gaw karum ya lu ai sha n-ga, anhte a kaja ai arawn alai gaw grau nna pyi atsam nga ai. (1 Petru 3:1, 2, 16 hpe hti u.) Yehowa Sakse ni gaw dinghku ngwi pyaw ai, shanhte a ma ni hpe atsawm lanu lahku ai, Chyum Laika lam matsun hte maren hkan sa ai majaw ngwi pyaw ai prat lu la nga ai hpe nanhte a jinghku ni mu hkra nanhte a kasi ningli hte madun dan u. Jinghku ni gaw teng man ai lam hpe galoi mung n hkap la yang pyi, anhte a kaja ai arawn alai gaw Yehowa hpe myit pyaw shangun ai lam chye lu ai gaw kabu hpa re.
15. Jinghku ni hte dang rang hkat ai hpe koi lu na matu gara hku tau hkrau lajang da mai ai kun?
15 Tau Hkrau Shajin Da U. Jinghku ni hte dang rang hkat ai baw byin chye ai masa ni hpe myit da u. Hpa galaw na hpe dawdan da u. (Ga Shagawp 12:16, 23) Australia kaw na nauna langai dai hku galaw wa ai. Shi a kagu gaw teng man ai lam hpe grai ninghkap nna, kalang lang masin pyi pawt wa ai. Dai majaw, kagu hte hpone n shaga shi yang, shan la gaw shi hpe masin n pawt ai sha tsun shaga lu na matu, Yehowa hpang karum hpyi ai. Atsawm tsun shaga lu na lam ni hpe mung shanhte myit ma ai. Makam masham hte seng nna dang rang hkat ai baw byin chye ai lam hpe koi lu hkra, grai na hkra hpone n shaga na matu shanhte aten hpe masat da ma ai.
Yehowa hpe sadi dung ai lam gaw, nta masha ni hpe tsawra ai hta, grau ngang kang ra
16. Jinghku ni hte seng nna mara nga ai ngu hkamsha ai hpe gara hku awng dang lu na kun?
16 Makam masham n bung ai jinghku ni hte myit n hkrum ai lam yawng hpe gaw nang koi lu na n re. Dai majaw, myit n hkrum ai lam nga wa ai shaloi, jinghku ni hpe tsawra nna shanhte hpe myit pyaw shangun mayu ai majaw, mara nga ai ngu nna pyi nang hkamsha chye ai. Raitim, Yehowa hpe sadi dung ai lam gaw, nta masha ni hpe tsawra ai hta, grau ngang kang ra ai hpe dum ra ai. Dai hpe jinghku ni chye yang, Yehowa hpe nawku ai gaw kade daram ahkyak ai hpe shanhte chye wa na re. Teng man ai hpe hkap la wa hkra kadai hpe mung atik anang n mai galaw ai. Raitim, Yehowa matsun da ai lam ni gaw nang hpe gara hku karum ya nga ai hpe, kaga ni mu wa hkra nang galaw lu ai. Yehowa gaw, shi hpe nawku na matu anhte hpe saw shaga ai zawn, shanhte hpe mung saw shaga nga ai.—Esaia 48:17, 18.
Nta Masha Langai Yehowa Hpe Kau Da Yang
17, 18. Nta masha langai Yehowa hpe kau da mat yang nang hpe hpa gaw karum ya na kun?
17 Nta masha langai hpung kaw nna shapraw hkrum ai (sh) nawku hpung hpe tinang hkrai kanawn mazum jahkring kau ai shaloi dai gaw manu mana yak na re. Grai yawn hkyen nna, nhkyi hte galun hkrum ai zawn hkamsha chye ai. Dai zawn hkamsha lam hpe gara hku hkam sharang lu na kun?
18 Yehowa hpe nawku dawjau ai hta matut nna myit maju jung u. Nang dai zawn hkamsha nga yang, na a makam masham ngang kang hkra galaw ra ai. Chyum Laika ayan hti u, zuphpawng a matu hkyen lajang nna sa u, matut nna hkaw tsun u, hkam sharang lu hkra makam masham ngang kang na matu Yehowa hpang akyu hpyi u. (Yuda 20, 21) Dai lam ni yawng hpe galaw tim, matut nna yawn nga yang gara hku di na? Asum hkum jaw. Yehowa hpe nawku dawjau ai lam hta matut myit maju jung u. Aten du jang, dai hku myit maju jung ai gaw na a hkamsha lam hte myit mang ai lam ni hpe hkang lu hkra karum ya na re. Shakawn Kungdawn 73 hpe ka ai wa mung dai zawn byin wa ai. Shi a prat hta, myit mang ai lam ni hte hkamsha lam ni hpe hkang na matu yak ai aten ni nga wa ai. Raitim, Yehowa hpe nawku dawjau ai lam gaw, masa lam ni hpe jaw ai hku mu mada na matu karum ya wa ai. (Shakawn 73:16, 17) Nang mung dai zawn byin lu ai.
19. Yehowa shi a masha ni hpe sharin shaga ai lam hpe hkungga ai lam gara hku madun na kun?
19 Yehowa a tara hpe hkungga u. Karai a tara ni gaw shapraw da hkrum ai ni hte hpawn, yawng mayawng a matu akyu nga ai hpe Karai Kasang chye ai. Anhte tsawra ai marai langai ngai sharin shaga hkrum yang, anhte myit grai hkra machyi tim, dai gaw htawm hpang hta Yehowa hpang de bai kayin wa na matu shi hpe karum ya lu ai. (Hebre 12:11 hpe hti u.) Bai n hkap la shi ai aten du hkra, shapraw da hkrum ai ni hte “n kanawn lu ai” ngu ai Yehowa a tara hpe anhte hkan sa ra ai. (1 Korinhtu 5:11-13) Dai majaw, shanhte hte phone, message, laika ka ai, e-mail (sh) social media hte matut mahkai ai baw galaw ai lam hpe koi nan koi ra ai. Dai hku galaw na matu gaw loi na n re.
Anhte tsawra ai marai langai ngai, Yehowa hpang bai kayin wa na re ngu matut myit mada nga
20. Myit mada lam matut nga na matu anhte hpa galaw ra ai kun?
20 Matut nna myit mada nga u. Tsawra ai myit gaw “yawng mayawng hpe myit mada nga ai.” Dai majaw, anhte tsawra ai marai langai ngai, Yehowa hpang bai kayin wa na re ngu matut myit mada nga ga ai. (1 Korinhtu 13:7) Shapraw da hkrum ai nta masha langai shi a myit galai shai wa ai hpe nang mu yang, Chyum Laika kaw nna n-gun lu la nna, “ngai hpang de wa rit” ngu Yehowa saw shaga nga ai hpe hkap la hkra shi a matu akyu hpyi ya lu ai.—Esaia 44:22.
21. Yesu hpang hkan ai majaw, nta masha ni ninghkap yang nang hpa galaw na kun?
21 Masha yawng hta na shi hpe grau tsawra na matu Yesu tsun wa ai. Shi a sape ni gaw, nta masha ni shanhte hpe ninghkap tim, shi hpe matut nna sadi dung na matu nden marai nga na ngu kam wa ai. Dai majaw, nang Yesu hpang hkan ai majaw nta masha ni nang hpe ninghkap yang, Yehowa hpe kam hpa u. Hkam sharang lu na matu Yehowa hpang karum hpyi u. (Esaia 41:10, 13) Yehowa hte Yesu gaw nang hpe ra sharawng ai lam nang chye ai majaw ngwi pyaw simsa lam lu na re. Nang sadi dung ai majaw shanhte gaw nang hpe shaman chyeju jaw na re.
^ စာပိုဒ်၊ 10 Yehowa hpe kanu kawa ni kaw nna langai sha nawku ai nga yang, ma ni hpe gara hku sharin ya mai ai lam chye lu hkra, Sin Langchyi (BU) August 15, 2002 hta na “Laika Hti Ai Ni Hpang De Na Ga San” hpe yu u.


text:
Nu wa Hpunau ni, San pra ai Wajau John Marie Vianney a lam hte seng nna, Wenyi makam masham lam hta yawng a matu akyu tai u ga matu, gam garan ya mayu n ngai.
Nu wa hpu nau ni, August shata praw (4) ya shani gaw Chyoi pra ai Catholic nawku hpung kawn nna, masat da ya ai, San Pra ai John Vianney a poi nhtoi shani mung rai nga ai. Bai nna, lak lai ai langai mi gaw, n dai san pra ai John Vianney a poi nhtoi hta, Mungkan mungdan jut shara shagu hkan Sasana magam gun nga ai ginwang up Jau ni a poi nhtoi ngu, masat shagrau da ai lam rai nga ai. Shingrai, San pra ai John Vianney gaw, madu a shaning 1786 ning, May shara 8 ya shani, Francis mung, Lyions mare makau na, da-da-li ngu ai kahtawng hta, makam masham ngang kang ai, kawa Mahte hte kanu Maria Belize yan kaw nna, shangai wa ai rai nga ai. Shi a kanu gaw, tsawra hkungga gying ai dinghku kanu langai rai nhtawm me, dai kahtawng na shayi num sha ni gaw, shi hpe grai tsawra hkungga kasi yu la shajang ma ai.
Dai zawn kang ka ai kanu a sharin shaga ai npu hta, nga kaba wa ai John Marie Vianney gaw, myit kup ai masha langai byin tai wa ai sha n ga, kanu zawn sha Madu Yesu hte Chyoi pra Nu Maria hpe, grai tsawra kam hpa chye ai wa rai nga ai. Shi manang ni hte ginsup chyai nga ai aten hta pi, jahkring hkring Madu akyu hpyi ga hte Ave Maria akyu hpyi ga ni tsun rai, manang ni hpe akyu hpyi woi awn chye ai wa rai nga ai. Kalang mi mung John Vianney mat mat ai majaw, hkan tam yu yang, shara mi kaw zim rai, lahput hput di let, akyu hpyi nga ai hpe sa mu la ma ai. John Vianney gaw, asak (13) ning hta, mara raw chyoi pra hkum hpe shawng nnan hkam la ai shani, Madu Yesu hpe grai tsawra ai myit hte hkam la nna, shi a asak aprat ting, myit masin wenyi yawng hpe, Madu Yesu hte Nu Maria a lata hta, ap tawn da nu ai. Shi asak (18) ning hta, Jau tai mayu ai majaw shi a kawa kaw ahkang hpyi ai shaloi, kawa myit nhkrum ya ai majaw, grai yawn let, Karai Kasang kaw, shi a kawa myit malai lu u ga, ja ja akyu hpyi nu ai.
Shingrai Karai Kasang a chyeju hte asak (20) ning hpring ai shaloi, Jau tai na matu, kawa gaw shi hpe ahkang jaw ai sha n ga, kawa hkum nan kasha hpe Ekole mare na, Bar-le ngu ai Jau a lata hta sa ap da nu ai. John Vianney gaw dai jawng kaw hpaji sharin nga yang, bawnu nyan marai ningra ai hte maren, laika hka na grai yak la nga nu ai. Shi hta sak grau kaji ai jawngma ni a jahpoi asawng ai hpe mung hkam sha ra nu ai. Laika gade hti shakut ai raitim, matsing na nyan, nlaw la ai majaw, sharin ya ai sara ni pi myit htum wa ai du hkra rai nga ai. John Vianney gaw, myit ru myit kaji ai hta lai nna, nyan marai shaman jaw ya rit nga nna, Karai Kasang kaw sha akyu hpyi nga nu ai. Dai shaloi shawng de na ram n-yak ai sha, loi li matsing hkraw wa nu ai. Dai zawn shakut nga yang, Francis mungdan na tara ubadi hte maren, asak aprat ram sai ramma shadang sha shagu, hpyen magam gun hpai ra ai lam, amying pru wa sai. Kaja wa sha sak prat ram sai John Vianney mung, 1809 ning, October shata (26) ya shani, hpyen dap de shang mat wa nu ai.
1810 ning hta gaw, mung masa bai kaja wa sai re majaw, John Vianney mung hpyen dap na pru nhtawm me, nta buga de bai nhtang wa lu nu ai. 1811 ning hta, Va-rai-ya mare na, Jau tai jawng kaji hta bai matut lung lu nu ai. Ndai Jau tai jawng kaji gaw, myit masa su hprang hpaji sharin la ai aten rai nhtawm me, laika grai wa nlu hkan ai raitim, shi a si mani mai kaja tsawm htap ai arawn alai hte myit su myit kup la ai majaw, Jau kaba ni kaw nna, grai madang tsaw ai jawng de matut lung lu na ahkaw ahkang jaw dat ma ai. John Vianney gaw laika sharin hkam la ai lam hta, lanyan ai raitim, si mani tsawm htap ai arawn alai, Karai Kasang hpe tsawra kam hpa chye ai majaw, ginwang up Saradaw a ahkang hte 1815 ning, August (12) ya shani, ayak ahkak rai, Jau tai aya hkam la lu nu ai.
Jau tai ai hpang, makam masham hten bya nna, nga sat nga sa madang hpang hkrat ai masha ni nga ai, Ars” ngu ai nam kahtawng kaw magam lit gun hpai na, lit shatsam hkrum nu ai. Dai mare masha ni a masa hpe mada nna, akyu hpyi shakut ai hte kasi kaja madun let, nhkring nsa shadum jahprang sharin shaga nga nu ai. Nnan daw de nloi la ai raitim, yet yet myit malai lu wa ma ai. Karai Kasang gaw John Vianney hpe lak san shaman chyeju jaw ya nga ai gaw, mara raw ya ai lam hta mying grai dan hkung ai lam re. Mau hpa mu chye lu ai gaw, mara sa raw ai ni ntsun hkrup ai mara ni hpe shi bai tsun shadum ya ai lam rai nga ai. Grau nna shut hpyit mara tang pyaw nga ai ni, John Vianney kaw mara raw chyoi pra hkum hkam la ai hte gaw, myit masin kata lak lak lai lai hkam sha ai hte myit yawn myit malai lu nna, prat nnan de bai hkawm sa wa ma ai lam chye lu ai. Ndai zawn John Vianney a mai kaja ai lam ni gaw, lani hte lani gajai gumhkawng wa nna, sumtsaw sumtsan buga hkan shanu nga ai masha ni, mara sa raw hkam la ma ai.
Dai aten hta, lani mi hkying hkum (16) du hkra, mara raw ya nga nu ai. Shani shagu masha (400) daram mara sa raw la ma ai hte, tara mungga sa madat la ma ai lam, labau hta mu hti lu nga mali ai re. Shi gaw lu sha gam let akyu hpyi shakut ai, Jahpawt jau jau hkying 2:00 am daram hta rawt nna, akyu hpyi ai. Shi a malu masha gaw, namlap namlaw kaji kapu hte yang yi sha rai lu ai. John Vianney a prat hta, magam bungli awng dang magang, nat tsa dan gaw gung lau magang rai nga ai lapran hta, Karai Kasang a chyeju hte 1859 ning August shata praw 4 ya shani manap jau jau hkying (2) ten shi a sak (74) ning hta Madu Yesu shi hpe htani htana grin ai mungdan hta ban sa lu na matu, woi la hkrum sai rai nga ai.
Dai hpang nawku hpung gaw, John Vianney hpe san pra ai masha dang da na shawng na ning gam rai nga ai, alu ai masha madang de dang da na matu htu shaw yu ai shaloi, shi a moi mang hkraw taw nga ai. Raitim, hpa mung hten za ai lam n nga, shi si ai shaloi lup da yang na hkum tsawp hte raw sha, bai mu lu ma ai. Dai rai nna, John Vianney hpe madu a shaning 1925 ning hta Wa sarabyin Pio (11) kaw nna, san pra ai masha byin wa sai lam masat shagrau lai wa sai rai nga ai.
Nu wa hpu nau ni, San Pra ai John Vianney tsun ai kasi la hpa ni gaw, 1. Shagrit shanem ai masha hpe Karai Kasang gaw shi a mying ning sang a matu, jai lang nga ai. 2. Akyu hpyi ai lam hte lu sha gam ap nawng ai lam gaw, Karai Kasang a hpung shingkang dan hkung wa u ga, jai lang ai shaloi, tang du ai lak nak ni re, nga ai. 3. Masha ngu ai gaw, ganing re ai madang kaw mi du taw tim, tinang a man ang ai magam bungli hta, kang ka galaw gunhpai ai wa gaw, Karai kasang a matu atsawm ap nawng lu ai lam re. 4. Shi gaw lani mi hta nayi hkum (14) (15) (16) du hkra, mara raw ya lu ai wa rai nga ai. 5. Karai Kasang kaw ap nawng ai lam n nga ai, magam bungli shakut ai lam gaw, gaman li la rai na re nga nna, tsun da ai hpe myit dum nna, anhte a prat sak hkrung lam a matu, shakut sa wa mai ai hte kasi la hpa lam ni hpe gam garan ya dat nngai law.
Shamyet Shanat ai – San Pra ai John Marie Vianney a labau laika buk
Ka Lajang ai – Mama Rose Angeline Maran Nang Doi
RVA – Jinghpaw Nsen Shapoi Dap
Manila, Philippines.


text:
Lahkawng ya Myen asuya dap ni zing madu ai Dawhpumyang, Pan Tsun post hpe KIA dap ni bai April 13, bat Manga Ya shana lu madu la sai lam, KIA hpyendu ni tsun ai.
Uhpung lahkawng dap lapran aten na na gap hkat ai hpang, ya na zawn KIO/KIA ginjaw Laiza makawp Dapba 5 npu Dapdung 19 a Lana Hkyet, Pan Tsun post hpe bai madu la lu ai re lam chye lu ai.
Laiza a dingda de deng 10 daram gang ai, hpyen masa hku ahkyak ai Pan Tsun post hpe April 11, bat Masum Ya shani Myen dap ni 120 mm laknak kaba n sim n sa gap ai majaw, gan yen kau ai re nga nna, shawnglam na KIA hpyenla ni tsun ai.
Myen Gumsan Magam U Ting Tsing asuya gaw KIO ginjaw Laiza hpe hpyen n-gun kaba hte gasat zing na hkyen nga sai majaw, ndai shata praw hta KIO gaw tinang KIA dap ni yawng de asuya dap hpe myu mare kaba n lata “shara shagu htim gap gasat na aming” jaw tawn sai re.
Lai wa sai ten, maing June shata kawn March shata du hkra gaw, ginjaw ading tawk matsun hte maren “hkap hkan majan (ninghkap majan)” hku sha, tinang ginra de shang wa ai Myen asuya dap ni hpe loili je la gasat na ahkang sha jaw da ai re.
Ting Tsing asuya mung maren, shawng na Myen (Man) amyusha ni sha juk tek ai ginjaw asuya ni zawn, 1947 Panglong ga sadi hta ningpawt nna KIO hte jet ai mungmasa bawngban na n hkap la ai.
Masum lang ngu na Miwa mung Yunnan mungdaw Ruili (Shweli) kaw galaw ai Myen-KIO zuphpawng hta “mungmasa jahta ai ninggam de lahkam na bawngban ai lam” hkrat sum ai hpang, uhpung lahkawng dap lapran hpyen majan ni grau grau kaba nga sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
(Simsa Kasa Journal V-2, I - 2)
2008 ning hta Kosovo mungdan gaw Serbia npu kaw na awmdawm shanglawt lu ai mungdan hku nna mungkan de February 17 ya shani n dau dat ai. American gumsan mungdan gaw dai shaning February 18 ya shani shanhte ndau ai hpe hkap la sai. 2009 ning hta International Momentary Fund hte World Bank ni hta malawm langai hku nna shang lawm wa sai. 2011 ning du hkra rai yang Kosovo mungdan langai hku nna hkap la ai mungdan 75 rai sai.
Kosovo mungdan kata hta Albania masha ni law malawng nga nna Muslim makam masham hpe kam sham ma ai. Ndai mungdan masha ni gaw mi moi BC 2000kaw nna ndai dai mungdan hta shanu nga lai wa sai ni re. No.2 mungkan majan ngut ai shaloi Tito wa gaw Kosovo ni hpe Albania hte Serbia mungdan lahkawng kaw nna ra ai mungdan kata nga na matu mai lata ai ngu tsun nna lau la ai. Raitimung hpang jahtum gaw Serbia mungdan kata kaw sha nga shangun nna uphkang wa ai. Dai majaw Kosovo ni gaw dai lam hpe n ra sharawng ai majaw 1944- 45 ning nshung ta hta ninghkap n-gun madun ai lam ni hpe galaw wa ai shaloi adup zingri nna shazim kau ai. 1946, ning hta ka ai Yugoslavia ni a npawt nhpang gaw da ai tara kaw Kosovo masha ni lu la na ahkaw ahkang ni n lawm ai.
1954-57 ning ni hta Kosovo kaw na masha 195,000 hpe Turkey mungdan de atik anang htawt sit shangun ai.
Yugoslavia kaw na 1990 – 2008 ning lapran ga- ran mat wa ai mungdan 7 nga ai. Dai ni gaw Croatia, Bosnia and Herzegvina, Macedonia, Serbia , Montenegro, Slovenia, Kosovo ni rai nga ai.
1918, No.1 mungkan majan ngut ai hpang hkawhkam uphkang mungdan ni rai nga ai , Serbia, Croatia, Bosnia and Herzegovina, Mace- donia, Slovenia, Montenegro mungdan 6 pawng hpawm nna Yugoslavia hkawhkam uphkang ai mungdan 1 byin wa ai.
1945, No.2 mungkan majan ngut ai hpang dai mungdan 6 hte Kosovo, Vojvodina ni hpe Tito ( prime minister ) gaw Yugoslavia munghpawm mungdan (Federal People’s Republic of Yugoslavia) hku nna uphkang wa ai.
1980, Tito si mat ai hpang Yugoslavia mungh- pawm mungdan kata sut masa hkrat sum ai, mungdan kata nru nra byin wa ai majaw 1991 ning kaw na 2008 ning du hkra mungdan langai hpang langai garan pru mat wa nga ai.
1963, hta bai ka ai gaw da ai tara kaw Kosovo ni hpe tinang a ginra hpe tinang uphkang na ahkaw ahkang jaw ai ngu ka shajat da ya ai.
Tinang ginra tinang uphkang na ahkaw ahkang lu ai raitim lak lak lai lai rawt jat wa ai lam n nga ai sha mi moi na zawn rai nga ai.
Serbia ni gaw Kosovo ni hpe shanhte a mung maden ( koloni ) hku upsha lai wa sai re. Serbia a jak rung ni kri na matu Kosovo kaw na nhprang rai ni hpe shaw la ai. Shang gumhpraw hta Serbia ni lu ai htam 4 hta na htam 1 sha Kosovo ni lu ai.
1980 Tito si mat ai hpang Serbia ni gaw Kosovo ni hpe roi sha, dang sha ai lam ni grau jat wa ai.
1981 ning hta Kosovo dakkasu jawng ma ni Yugo- slavia asuya hpe gumlang n-gun madun ai hpe Ser- bia amyu malawng lawm ai Yugoslavia hpyen dap kaw nna sinat hte gap, adup zingri shazim ai majaw jawng ma 300 si hkrum nna , 7000 hpe yawm dik 6 ning htawng jahkrat kau ai.
2008 kaw Kosovo gaw mungmasha law law a myit hte rau Serbia kaw na awmdawm shanglawt lu sai lam hpe mungkan de ndau dat ai2010 july shata kaw Mungkan tara rung (International Court of Justice) kaw nna Kosovo a awmdawm shanglawt lu ai lam ndau ai gaw htung tara ni hpe tawt lai ai lam n nga ai nga nna masat dat ya ai.
Kosovo mungdan kata kaw shanu nga ai masha 1733872 rai nna 88% gaw Albanian myusha ni rai nga ma ai. Kosovo mungdan gaw 4212 square mile kaba ai. Masha malawng gaw Musa- lim makam masham hpe hkap la ai ni re ai


text:
Tuesday, January 3, 2012
MYEN HPYEN ASUYA GAW DEMOCRACY DE GALAI SHAI NGA SAI KUN?
Do you like this story?
Myen hpyen asuya gaw democracy mung masa lam yan de galai shai taw nga sai hte simsa lam gaw gap lu sai ngu nna mungdan kata na mung shawa ni hpe ndau shabra dan, mungkan de htawng madun dan masu rai arawng mala taw nga lu ai.
Myen hpyen asuya wa tsun ai lam ni teng ai rai yang hpa majaw democracy a lai ladat hte nhtan shai taw nga ai hku nna mung hpawm ngu ai mungdan hpe hpyen matsun up hkang ai ladat lang nna galaw ding yang rai nga ai? Mungkan mungdan ni yawng hkan nang, hkan sa ra ai democracy shadawn shadang ni hte nhtai shai, mungkan mungdan yawng na hpyen dap ni hkungga ai hte hkan sa ra na gasat majan rip kawp tara ni hpe tawt lai nna KIA hpe gasat shamyit taw nga ai, Jinghpaw mung shawa ni hpe sat, nat, zingri zingrat galaw taw nga ai, mare nat, mare masha ni a arung arai ni hpe kam ai hku mi magawn la kau ya ai? Ndai zawn galaw taw nga ai lam ni gaw mungkan hta gara democracy mungdan asuya ni mung n’galaw ai lam ni re. Matse labye rai up hkang taw nga ai lam gaw democracy a arawn alai hte nhtan shai taw nga ai majaw democracy asuya nre ngu ai sakse hpe madi madun taw nga ai lam re.
Mung hpawm myen mung ngu ai byin tai wa lu na matu Jinghpaw wunpawng amyu sha ni mung shanhte myen amyu masha ni hte maren mara mung masa, hpyen masa lam ni hta arang bang ap nawng shang lawm da ai amyu ni re ngu hpe galoi nsawn ya, nmasat ya nga malu ai. Jinghpaw Wunpawng myu sha ni hte laga amyu baw sang ni lu la ra nga ai mung masa ahkaw ahkang ni hpe gam garan ya dat na matu hpyi lajin taw nga ai lam ni hpe nyet kau ya taw nga ai. Shanhte myen up hkang asuya ni matsun ai lam hku nna sha hkan sa galaw ya ra taw nga na hpe sha galaw nga ma ai. Ndai zawn galaw taw nga ai myit kyang sat lawat ni gaw Jinghpaw wunpawng ni hte laga amyu baw sang ni gaw mung hpawm myen mung a mung shawa ni re ngu nsawn la ya ai lam rai nga ai. Myen amyu mung masha ni tsun ai hpe sha mung shawa ni tsun shaga ai hku nna masat galaw taw nga malu ai.
Ga shadawn; Mali mazup hka wan madim mang hkang hte seng nna Jinghpaw ni ninghkap marawn taw nga ai gaw 2006 hkan na rai sai... ya dai ning she mali hka a tsin yam hpe shanhte lawu myen masha ni mung hkam sha wa na hpe atsawm chye lu wa, myit hkawn wa nna.. shanglawm tsun kabrawng lawm wa ai re hpe gaw mung shawa ga madat nna gan jahkring kau ai re bai ngu shagrau jawng taw… Jinghpaw ni mi jau jau kaw nna ninghkap kabrawng taw nga ai hpe gaw mung shawa ni tsun lajin taw nga ai hku na nsawn la ya nga malu ai.
Bai nna, shinggan maigan du ai myen democracy hpyi jahtau shamu shamawt hpung malawng ngu na ni mung, bawng masha ni lawan dat ya hpe chyu sha she madung tawn hpyi jahtau taw nga… bawng masha ni yawng lawt ma yang democracy lu mat sana zawn zawn re hku nna she myit la taw nga malu ai, byin taw nga ai majan ni lawan shazim kau nna mung hpawm mung masa mang hkang hpe amyu baw sang ni hte lawan man hkrum jawm hparan shangut kau na lam ni hpe gaw myit mi alawm aja awa hpyi jahtau garu lawm ai lam nnga nga malu ai… ndai zawn re sat lawat ni hpe yu yang shanhte myen mung masa hpung yawng ngu na ni gaw amyu baw sang mung masha ni ra ahkyak lam ni hpe hpyi lajin nga ai lam ni hte shinggyim ahkaw ahkang hpe roi rip dang sha hkrum taw nga ai lam ni hpe gaw mung hpawm mung chying mung shawa ni hkrum sha taw nga ai maga hku nna nhkam sha lawm, nsharawng lawm, nmadi shadaw lawm rai nga ma ai.
Dai majaw kaga amyu masha ni democracy de gale wa sai law ngu nna kabu tsun shagrau taw nga ma tim Jinghpaw wunpawng myu sha ni matu gaw hpa wa mi shagrau kabu lawm na lam nrawng shi nga ai, hpa majaw ngu yang amyu sha ni matu akyu ara pru lam tsep kawp hpa nan nnga shi ai hta n’ga gasat shamyit shatsai kau na lam chyu maw mawn galaw taw nga ai lam ni gaw ta tut sakse rai nga ai.
Anhte Jinghpaw wunpawng myusha ni ya ten hta ganing rai roi rip dang sha hkrum nga ai, ti nang a shing gyim ahkaw ahkang gara hku hkrat sum taw nga ai, hpa baw ahkaw ahkang ni nlu hkam sha lu shi ai, hpa baw ahkaw ahkang ni naw hkrat sum taw nga ai hpe Jinghpaw Wunpawng amyu sha hkum ngau shagu sung sung li li myit yu, mada yu, madat yu di nna ya tinang tsap taw nga ai myusha lam yen lahkam hta grau lahkam, tinang shang lawm galaw taw nga ai myusha lam yan hta grau law hkra naw shang lawm galaw, nlawm lu shi ai ni mung ya jang shang lawm di rai ra saga ai nrai ni? Ting nang akyu hkam sha lu mayu yang tinang nan arang bang shang lawm galaw ra na nrai ni?Zau Hkum
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
-
Saranum Maran Lu Ra hte Saranum Tangbau Hkawn Nan Tsin a Makoi Mayang
January 23, 2015 / KNET / 0
Categories: Photo, Uncategorized
Saranum Yan A Moi Mang Hpe Myithkyina Jaw Bum, Ninggawn Zupra Hta Makoi Mayang TNLA Ni Hte Myen Hpyen Hpung Ni Gasat Poi Byin
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Tuesday, January 3, 2012
SHAWNG LAM
Do you like this story?
Hpyi tsawp galai nna myit masin kraw lawang kachyi mi mung n'galai ai, myen gumshem Thein Sein asuya a shingdu e hpyen dap sha lawa lep palawng kaba gaw hkrang gran taw nga ai kaw shingna shingnyip zawn shamau shamawt nga ai lawu lahta rap daw Slg. ni gaw dwi ai ntsa lam hpe yu nna hkali tsi sha hkrup ai nsam hte bung nga ai zawn, shang yang gaw loi nna pru yang chyat ai masa de yawng nga ai. NLD hte Awng San Kaw mung dai hte maren sha rai na re. Bawsang ni hpe ya du hkra tara shang simsa lam tsun ai lam n'nga ai, sharen da hkrum ai mung masa masha ni grai nlawt pru shi ai. 2008 tara masing grai nlu galai ai, ahkaw ahkang hpraw chyang asan grai nmu mada shi ai, bawsang ni lam manaw hta ten tup tsun tim ya du hpa grai n'galaw ya ai, hpyen yen tsin yam ni hpe garum na lam galoi ntsun ai, shanhte kata de shanhte myu ni matu sha galaw ya nga ai, ya gaw tara shang paty hku kaja nan pawng sai, dai gaw annau ni a matu hpa madi shadaw shara n'nga ai zawn, ung ang shara n'nga ai.
Asean rapdaw zahpawng grai nsa shi yang gaw Mung masa hte sharen da ai ni hpe dat ya na Bawsang laknak hpai hpung yawng hte rapdaw kaw nan simsa lam bawng na tsun wa sai, 2014 Asean ningbaw mung lu tai sai hpang, mung masa hte sharen da ai masha n'nga ai, mara lu nna rim sharen ai sha nga ai nga, bai simsa lam hkum tsun lani hte pi KIO/KIA hpe shamyit kau na gasu kabrawng hpung gumlang hpung nga tara shang Thein Sein a n'gup na tsun pru wa ai gaw bawnu naw kaji ai ma langai mi a n'gup manaw nsam sha rai nga ai. Bai Hillary Clinton du sa wa yang No,2, sumtsan Slg. hpe sha sa tau shangun ai, kade ram sari n rawng ai hpe mu mai ai, Mungdan langai hte langai na Slg shada hkrum shaga yang myi man nsam, ga manaw, ga ngau, bu hpun sumli ai labu palawng nsam kaw na hkawt maram nna buhpun ra nga ai, simsa lam hte seng ai mahku mara ai hte seng ai mawn sumli nsam hpe chye ginhka hpun ra nga ai zawn dai hpe yu nna myit masa hpe maram mu mai ai. Ya du, shanhte shi laika kaw anhte hpe gasu gabrawng hpung, jahten hpung nga nna sha tsun nga ai gaw simsa na hte naw tsan nga ai kumla re zawn mung masa hku rapdaw kaw hparan na matu grai naw tsan nga tim mungkan mung masa, grup yin mungdan a hpaga masa gaw annau ni hte teng mung masa bawngban na de n'htu n'hkyi hte madi tawn nga ai.
Dai ni myen mung a bungli dap shagu hpe yu yang hpyen dap na lahta tsang du kaba ni hkrai jum tek ai, sum tsan Slg yawng mung hpyen dap na hkrai re,Dai ni a ahkaw ahkang arawng aya,shabyi shabrai gaw kaga mu gun ni hta grau law grau ahkaw ahkang nga ai.. law malawng shanhte hkrai re majaw,manam zawn sha sa matep ai kaga mu gun ni hte paty ni gaw madi shadaw pa nlaw ai majaw tara hkrang hte mung shawa a kaja ai nsen ahkaw ahkang ni hpe tatut hta lu galai shai na n'loi ai. Masha hte masa hkrang yawng galai kau yang she kalai shai ai de du na re.
Thein Sein asuya a galai shai sa wa na lam yawng hpe ninghkap dingbai dingna jaw ai gaw hpyen dap na re hte, Gumchying gumsa arang madu tingkyeng hpaga lauban sut du ni hkrai rai nga ai majaw, dai ni myit jasat n'gun hpe galai shai lu na yak ai. Bukda makam bung ai, myu bung ai ni sha ntsa tsang arawng aya mai lu ai, hpaji ninghkring ni madi shadaw ai lam n nga ai.
Rapdaw a Democracy Tara rapra masa kaba hku gara hku mung nmai sa nga ai. 2008 a gawda ai tara hpe mung kade nhtuk tim nmai galai ai mung mayak rai nga ai. Hpyen masa kaba hku Min Aung Hlaing Bayetnam- Miwa mung sa ai, Soe Win Bangladesh sa ai lam ni gaw makau grup yin hpe mung masa hkrang hpe maga mi de myi man kaba pa ai lam madun jahkrit ai lam re. Tinang rapdaw hpe mung nanhte gaw anhte ra ai hku n galaw yang palawng kata sinat kadun hte madi tawn ai, lak san nga lu na matu bungli n galaw ra ai shat da man man lu ai shawa nta kaba hpe manyi sum tsun masu nna jahkrit ai kum la madun ai.
Myen hte Miwa a lapran matep hkrum ai masa kata kaw mung masa shawng lam gaw madu dawng hkawn gwi gwi sharawt na, madu lamu ga dailup daihpang ga hpe, sadi dung, magrau grang ai myu tsaw myit hpe jum tek nna Annau ni kaji tim reng ai, nyam ai, sai kaba magam myu, tinang lamu ga ntsa tsap ai, kadai hpe shingnyeng nra ai. Lahpum sharawt dan nna, anhte lamu ga hku gas len shalai la mayu ai hpaga lam law law hkang nhpyi ai,madu yi ngam ntsa majoi hkai sha lu na hku galaw ai. Masu hkawm nga ai lam ntsa na chyatam hpe nhprang rai manu dan ai rai ni kaman shaw la shangun na kun? Mung masa hpyen masa,UNFC gaw lapu baw hpe gabye dip tawn ya ai hte bung ai.
UNFC hpyen hpung gaw madu up hkang ai mungdaw byin na de woi lakawn na re. Lawan hpaw lu yang kaja dik htum re, Miwa gaw hpaga sha lu ga na tai jang kadai hpe mung garum na sha re. Si na nhkrit, nlu sha na she hkrit ai myu re majaw miwa arang kaba hpe shatsang ra ai, miwa a hpaga masa yawng hpe pat ra ai jahten ra ai, shaloi she myen gaw hkumbawt lawu ai myi nmu gwi mana hte bung nna zinlawng hku de jau hkrat bang na re. Maga mi de miwa hte mung jahkrup jahkra galaw ra ai. Masa 2 hku tsap sa wa yang kaja na re, htingbu miwa hpe mung si mani dik ai hku masawp yu ai hte kata ang ang lu shang hkra myen a manaw hpe galai kau lu hkra shakut yu ra ai.
Miwa mungdan hte Gala mung kaw shanu nga ai tsaw ra ai chyurum ai hpunau ni e dai ni na, madu saidaw saichyen ni hkrum sha nga ai ,tara nlang roirip sat shamyit nga ai hpe myitsu hpu nau ni hku nna tinang Miwa Gala gum san magam ni hte myen mung Thein Sein asuya hpe madu ru sai langai hku shinggyin nauna myit hte tang shawn lu yang kaja na re. Masa hta mung kaja ai, htap htuk ai. Shanglawt gaw anhte lata kaw re shawng de matut gasat sa wa ga.
Baren numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
March (19) ba Langai
Jinghpaw Mungdaw Myitkyina Mare Kaba kata ta na Mali Yang lawt kaw Myen hpyen asuya kawn myen mung madang No. (30) ngu na balik dap kaba hpe hpaw tawn da lai wa sai lam shiga na chye lu ai. Ya ten n dai balik dap kaw myen balik ni hpe wunkat jaw nga ai lam, hte n dai balik da na ni gaw Jinghpaw Mung a shim lam hpe la na matu re lam hpe mung na chye lu ai. N dai balik dap hta sak ram ai dinghku rai n de ai myen ramma ni malawng rai nnan, n dai balik ni gaw Jinghpaw Wunpawng shayi sha ni hpe myen amyu shatai la na matu lit kaba jaw hkrum ai ni re lam hpe mung kata masha ni kawn na chye lu ai. Ya ten hta n dai balik ni gaw Myitkyina mare a lam n braw shagu hkan e mung shawa zawn bu hpun nna cycle ni hte mung masha ni a shamu shamawt ai lam hpe hkan yu nga ai lam shiga na chye lu ai.


text:
-
WUNPAWNG MUNGDAN SHANGLAWT HPUNG GINJAW KOMITI TINGNYANG UP A 2016 NING SHARE SHAGAN MASAT NINGHTOI SHATSAM MUNGGA
August 9, 2016 / Kachin Net / 0
Categories: Ndau Laika, Uncategorized
Myen Hpyen Hpung ni KIA Hpyen Dap Ni De Laknak Kaba Ni Gap Bun Let Gasat Nga SHARE SHAGAN
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Hkungga let.,
Mungdan shara shagu na, tsawra hkungga ai hkawp myitsu Wunpawng amyu sha ni yawng hpe, maigan mungdan kaw shawng ningnan lang galaw sa wa na Kachin Affairs Forum ( KAF ) hta sa du shang lawm bawngban na matu, akroi anoi saw shaga dat ga ai.
Ndai KAF zuphpawng hta, Wunpawng Mung Masa Hte Tatut Magam Bungli ngu ai gabaw hpe, jawm bawngban let, hprai n mai, labau jaw lit nan rai nga ai Wunpawng amyu sha ni a mung masa lam hta, nang, ngai, maigan du Wunpawng amyu sha ni yawng, tatut shang lawm, galaw mai ai amu magam bungli masa ni hpe, jawm bawngban hkrang shapraw sa wa lu na matu, yaw shada let, galaw sa wa na re lam hpe mung, tau shana dat ga ai.
Hkawp myitsu hku nna mung, Wunpawng mungdan mung masa lam yan hta, tatut shang lawm, madi shadaw pawn ba mai ai magam bungli hkrang ni hpe, tau myit sawn shapraw, hkyen lajang sa wa na hte, lawu na matut mahkai hkringdat de, 16, May 2009 hta n hpang hkrat ai sha, mying jahpan jaw na matu mung, saw lajin dat ga ai law.
Matsing: KAF hpe gara mung masa hpung, makam masham hpung a n-pu kaw mung, galaw sa wa ai n re ai lam, chye sha ngun dat ga ai.
Amyu sha lam yan hta,
Zuphpawng Shabyin Shatai Komiti
United States of America
Nhtoi :
May 20-21, 2009
Shara :
8914, N 52 Ave.
Omaha, Nebraska 68152 ,
USA
Matut Mahkai:
Email : info.kaf@gmail.com
Salang Maran Badang Li (Nebraska) 402-319-7494
Salang Lazuk Awng Hkun (Nebraska) 402-681-9899
Srm. Tsinyu Deborah (California) 510-395-4483
Salang Maraw Naw San (California) 408-205-2566
Salang Bawmwang Ja Dan Li (Florida) 904-654-5550
Salang Galau Tu Nan (Florida) 904-838-6955
Sara Kareng Seng Awng (Pennsylvania) 267-207-1758
Salang N-Sang Gum San (Maryland) 812-219-7392
Salang Myitung Gawng Mai (Maryland) 434-409-8131
Salang N-Dayu Sut Nau (Texas) 817-907-8837
Salang Gawlu Mung Awng (Oklahoma) 918-991-9080
kahinnews kaw mung gaw shana sai hku re.


text:
Wednesday, January 4, 2012
SHARE NINGGUN SHAW, MYEN TAI HPYEN WA NINGGUN DAW
Do you like this story?
Moi na Jiwa ni zawn share magrau grang ga. Share ning gun shaw ga. Lagam ninggun hkum daw. Karai hta kyu hpyi ai the htim kasat ga. Nu num ni mung moi na dwi ni, nu ni zawn kasha law law shangai mayet ra nga ai. Kasha shangai hkum lagawn. Dai the maren wa la ni mung atsawm bau maka ga. “Kadai hpa byin byin an nu wa ni nga pyaw jang rai sai” n dai hku hkum myit shut lu. Mung tsawm yu tsaw myit rawngga. Pu gang sin machyi ai myit the myit hkrum mang rum let nga sawa saga. Maigan my tai mat na hkum myit. Madu htunghking shamat kau na. Laika shamat kau na. Chyurum Wunpawng sha ni e n myit shut ga.
Nu num ni mung madu hpe roi ai ni hpe galun na matu ningshi masen kasha matep gun da ga ngu shadum mayu ai. Chyurum Wunpawng sha hpunau myit su ni e, na hpyen wa hpe tsaw ra nga u nga ai the maren shaning ladaw grai na hkra tsawra let n ja n hpra let pawng yu saga ai le. Myit shagrit shanyem ga nga ai mung shaning grai na hkra shagrit shanyem yu sai. Shabyi maga mi bye ya yang shabyi maga mi jaya u nga ai mung grai lang bye lang hkam saga ai. Mai mi sa shangun yang mai mi naw sa u nga ai mung mai hti n dang hkra sa ya saga ai. Na htingbu jan hpe hkum ra u nga ai the maren Jinghpaw la ni Myen num ni hpe langai pyi n roi shut yu ga ai. N dai zawn tsawra myit madun timung, chye na ai Myen ni n rai ma ai. Dai majaw annau ni kadai mung n tsawra saga. Tsawra magang Wunpawng la sha ni a madu jan ni hpe kashun jahten roi rip ya magang she rai nga ai.
Myen a myi tjasat gaw masu magaw na sha myi tai hpe nang ngaic hye da ga. Myen tai hpyen wa galling galau masu tsun ai ga hpe n madat saga. Myen tai hpyen wa hta hpanga n na, madu lusu ngamai na hpe sha galaw n htawm, Wunpawng sha yawng hpe lam n re ai de woi ai sha n gadut sha kau mayu ai ni e, nanhte hpajic hye ai kung zet ai hkum shadu. A ngawk sha gaw dik ai a nya dik ai ni rai n dai. Dai hpe dum chye mu. Ten naw nga yang myit malai u. Tinang hpe Myen tai hpyen wa zingri zingrat ai kachyi mi pyin hkrum sha yu ai majaw mung rai na n hten. Yajang nanhte ni tatut n hkam sha yu tim lani mi nanhte a shu mashi shu masha ni hta n dai tsin yam ni hpe hkam sha wa chyalu sha rai na re.
Tsawra ai Nu Wa hpunau Jinghpaw Wunpawng shani e, Myen tai hpyen wa hpe gaw tsawra myit kade madun timmung chye na hkran hkrang ai masha nan n rai ma ai. Tsawra myit madun jang manya sha shadu ma ai. Dang sha roi sha na chyu sha myit ma ai. Dai hpe annau ni chye dum ra nga ga ai. Ya daini na ten hta tsawra magang myawk kaba hte gap bun magang. Myit shagrit shanyem magang num ma ni hpe roi rip magang. Shabyi bye ya hkam magang dum n ta nat ya ai hte du sat yam nga ni hpe sat sha ya magang. Mai sa sa magang anhte my ni hpe porter rim ai hte lit a myet ya magang rai nga ai le. Dai hpe naw hkam sha shalai ngana kun. Jinghpaw Wunpawng sha ni yawng hpe n dai ram zingri zingrat ai Myen tai hpyen wa hpe lahkrip rara the jawm kasat sa wa ga ngu tsun n gun jaw datai. Isarela masha ni zawn myit ja ga. Shan the ni zawn madu a mungdan a matu kasat gala ga.K yu hpyi let n gun da ting n htawm shawng lam de myit hkrum mang rum ta gindun sa wa ga . Share shagan hpyen la ni hkum hkrit ngu n gun jaw sha tsam datai.
MajoiShingra Share Gam
By: http://jinghpawkasa.blogspot.com/
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Shd .Tusau gaw 03.11.2007 shani Bungli tam na matu Kota raya Bustation de sa wa yang 3:00pm ram hta Relahte Balik ni ram kau ai re lam chye lu ai.Rimla nhtawm Pudu htawng kata kaw 10 ya sharen da nna dai ni lawt lu wa sai lam chye lu ai.
Shd.Tusau gaw Hpa lekmat mung nlu ai (Wadi hte nga ai )majaw IPD balik du wa hpe Malay Gumhpraw 350 jaw nna lawt lu wa ai re mung chye lu ai.KDO mumadu wa kaw nna Pudu htawng kaw sawoi la ai re lam chye lu ai.
UNHCR lekmat lang Passport lang ai ni rai tim mung Malay ga.Enlish ga nchye ai ni hpe gaw Balik ni rim shagyeng nna gum hpraw hpyi sha sha re ai lam chye lu ai.
Dai majaw Malaysia Du Wunpawng myu sha ni grai sadi nna nga ra na lam shana dat ai law.
Read more »


text:
Maumwi 106: Htawng Kaw Na Pru Wa Ma AI
Hpaw nga ai htawng chyinghka hpe jum nga ai lamu kasa hpe yu dat mu. Shi shalawt dat ai masha ni gaw Yesu a kasa ni rai ma ai. Shanhte hpa majaw htawng hkrat ma ai kun? Yu yu ga.
Yesu a sape ni a ntsa e, Chyoi pra ai wenyi ru jaw ai aten kaw nna grai nna ai. Ndai zawn byin wa ai: Lana de mi hta Petru hte Yawhan gaw Yerusalem mare de sa wa ma ai. Nawku htingnu chyinghka lam e, hkritung na lagaw hten ai masha langai mi nga ai. Masha ni gaw shi hpe dai shara hta shani shagu hpai sa nna tawn da ma ai.Nawku htingnu kaw sa ai masha ni kaw na gumhpraw hpyi sha na matu re. Dai wa gaw Petru hte Yawhan hpe mu jang arai langai ngai jaw rit, nga nna hpyi ai. Kasa yan gaw kaning rai galaw na rai kun?
Shan hkring nna matsan mayam wa hpe mada yu ma ai. ‘Petru gaw ngai gumhpraw nlu ai. Raitimung ngai hta lu ai hpe jaw na, Yesu a mying hte rawt hkawm wa u,’ nga nna tsun dat ai. Bai nna shi a hkra lata hpe jum nhtawm dun sharawt dat ai. Dai wa gaw alawan rawt gumhtawn nna lam hkawm sa wa ai. Dai lam hpe masha ni mu nna grai mau ma ai. Ndai mauhpa lamik kumla a majaw kabu mat wa ma ai.
‘Yesu hpe si ai kaw na jahkrung sharawt dat ai Karai Kasang a atsam hte ning re ai mauhpa amu hpe anhte galaw dat ga ai,’ nga nna Petru tsun ai. Petru yan Yawhan aga tsun nga ma ai shaloi makam masham ningbaw nkau mi du sa wa ma ai. Shanhte grai masin pawt ma ai. Hpa majaw nga yang Petru yan Yawhan gaw Yesu bai hkrung rawt ai lam hkaw tsun nga ma ai. Dai rai nna shan hpe rim la nhtawm htawng jahkrat ma ai.
Hpang shani e makam masham ningbaw ni zuphpawng kaba galaw ma ai. Petru yan Yawhan hte, shan shamai ya ai masha hpe mung shaga tawn ma ai. Makam masham ningbaw ni gaw: ‘kade atsam hte nan ndai mauhpa amu galaw lu ma ni? tsun yu mu,’ nga nna san ma ai.
Yesu hpe si ai kaw na jahkrung sharawt dat ai Karai Kasang a atsam hte galaw ga ai, nga nna Petru tsun ai. Hkinjawng ni kaning rai galaw na hpe mung achye mat ma ai. Hpa majaw nga yang dai mauhpa amu teng teng byin ai hpe nmai ndang kau ai majaw re. Dai majaw Yesu a lam hte seng nna matut hkum hkaw jat masa, nga sadi jaw dat nhtawm shan hpe dat dat ma ai.
Nhtoi law law na mat wa ai hte maren, kasa ni gaw Yesu a lam hpe matut nna hkaw nga ma ai. Machyi ai masha ni hpe matut nna shamai ya ma ai. Ndai mauhpa amu ni galaw dan ai shiga ni gaw chyam mat wa ai. Dai rai nna Yerusalem grup yin na kahtawng ni gaw machyi makaw hkrum ai masha ni hpe shaga sa wa nhtawm, kasa ni hpe shamai shangun ma ai. Dai hpe makam masham ningbaw ni manawn ma ai. Dai majaw kasa ni hpe rim la nhtawm htawng jahkrat ma ai. Raitimung kasa ni gaw htawng kata kaw e na hkra nnga ma ai.
Shana ahkying hta Karai Kasang a lamu kasa gaw htawng chyinghka hpe hpaw dat ai. Ndai sumla hta rawng ai hte maren sha re. Lamu kasa gaw: ‘Sa mu, nawku htingnu kaw tsap nhtawm masha ni hpe matut nna tsun dan mu,’ nga nna tsun ai. Hpang jahpawt e makam masham ningbaw ni gaw masha hpe shangun dat nhtawm kasa ni hpe shapraw wa shangun ai shaloi, kasa ni dai kaw nnga sai. Hpang e kasa ni gaw nawku htingnu hta masha ni hpe hkaw tsun dan nga ma ai hpe dai masha ni mu nna shanhte hpe Sanhe-drin ngu ai thingnu de shaga wa ma ai.
‘Makam masham ningbaw ni gaw: ‘Yesu a lam matut hkum hkaw mu, ngu nna anhte aja awa pat hkum da saga ai. Raitimung Yerusalem mare ting nanhte a sharin shaga tara hte hpring di manit dai,’ nga nna tsun ma ai. Kasa ni gaw: ‘Anhte gaw masha a ga hta grau nna Karai Kasang a ga hpe madat na ga ai,’ nga nna bai htan ma ai. Shing rai “kabu gara shi ga” hpe matut nna hkaw tsun dan nga ma ai. Anhte a matu grai kaja ai kasi ningli n rai ni?
Kasa daw kaba 3 kaw na 5.


text:
skip to main |
skip to sidebar
“Bum nga Masha rai ga tim
Myitrum
Manang ni, “Bum nga Masha rai
ga tim ” ngu
ai M Ga shagawp shagun dat ai yaw. Mani 9:00AM – 4:00PM du hkra, Shweli kaw
Miwa masha kaba ni law law hte bawngban hpawng nchyan galaw la ai lam chye lu
ai. February shata garai n htum yang dai zuphpawng bai matut na re da. Majan
shiga gaw, January 30 kaw na February 4 du hkra LZ grup-yin hte Hpakant ginra
de majan naw hkat nga ai lam ni na chye lu ai. Lajayang na M ni gaw, Shanhte
hte ni dik ai Lawayang de ya sha sha jahte tam matse sa sinat gap bang bu ma ai
lam na lu ai. Bai, MKA kaw na M hpyenla hpring hpring htaw ai modo 40, 4-2-1013
hta Kanpaiti gate hku yan lai wa masai; Pangwa de man yawng ai masa re nga
nna, mu dat ai Mungmasha ni kaw na shiga
ni lu la ai. Dai majaw, M ndai ni gaw ya mung garai n shayawm na masa nga ai.
Anhte mung akyu hpyi n shayawm ga lu e….
JIC


text:
Shawoi galaw lai mat wa sai Manau Poi ni hta grau hkik hkam hkra galaw na re da . Anhte myu sha ni Hpyen yen dabang kaw naw rawng nga yang , Hpyen yen ni hpe kahti gari she rai na garum jaw taw nga ai ten hta , Gumhpraw Kaba Jai nna anhte myu sha ni hpe sat nat wa ai Myen ni hte Manau poi kaba galaw na nga gaw Yaw Shada lam nhpa wa nga ma ai kun ????
Manau Poi Woi Awn galaw na ni gaw WunGyiChuk Lajawn wa ni , Lutdaw salang ni, htung hking salang ni rai ma ai da .Hpa majaw tinang shara hpe pi tinang nlu madu shi yang manau poi galaw mayu kyin ma ai kun mung grai mau sa.
Ndai Poi galaw na matu yaw da ai gumhpraw kaba ni hpe Myu sha lamyan hta jai lang yang grai kaja na nhten . Myu sha ni kanni namhpam hta hkrat sum wa nga ai kaw na lawt lu na masing hta jai lang yang grau kaja na nhten .
Manau poi ngai galaw yang dang bau she sharu , Gumhpaw ma hkam hkra manau nau ai gaw anhte Wunpawng ni rai nga ai . RaitimNdai Manau Poi hta akyu tam gumhpraw tam bram la mat ai gaw Myen ni bai rai nga ai . Poi hpang sai nga hte Dut mat wa ai seng ni , Hpaw mat wa ai kasup ginra ( ေလာင္းကစားရံု) ni , Tsa nang bam nna poi a sari madang nyem mat hkra jahte tam shabrak ai mung Myen ni she malawng rai nga ai re .
Manau Poi hta Du sa manam ni jaw ai kumhpa gumhpraw ni mung bungli ap nawng ai ma ni hpe gaw njaw nna Ningbaw ni a sumbu de chyu mahkawng la ai mabyin mang hkang ni mung tup rai nga ai .
Manau poi ngu ai mung Du Jan , Lauban Jan , Masha kaba Jan ni hte sha seng ai zawn shara shagu shan hte chyu kaman , kadai hpe mung shara nyen jaw kam , Ting nang a jinghku kasha ni hpe sha bungli shatsam rai nna shan hte a poi zawn sha madu kau nga ai shaning mung grai na sai re .
( Ngai nan hkrum ga ai ,,,Manau komiti hta bungli ap nawng na matu rung hkrang hte hkrak sa shawk da ngut na hkawng ya din ai hpang she ngai na manang hpe dai lam jahta dan ai . Shi mung galaw mayu ai nga nna rung kaw pa nsa shawk ai sha shi jinghku masha kaba jan hpe wa tsun la ai . Bung li shatsam ai shaloi nye manang wa gaw bungli lu mat nna ngai hpe gaw masha hpring mat sai nga na tsun shabai dat ai .)
Manau poi ngu ai ntsa lam yu yang sha grai pyaw na zawn re tim kata lam gaw arawng mala shing jawng hkat ai poi she rai mat wa ai mung grai na nga sai re . Ndai ni gaw anhte Wunpawng Myu sha ni Myen hte rau pawng nga ai shani (60) jan ning a akyu rai nga ai .
Kaja nan Wunpawng Myu sha ni a Manau Poi gaw Wunpawng myu sha yawng shang lawm ai , Masha kaba nkau ( ေရေပါဆီ လူတန္းစား) sha madu da ai ,,gumhpraw tam la ai Poi nmai re ai . Matsan ,lu su ,Hpaji chye, nchye n,ging hka magam bung li shagu hta lit garan nna galaw ai ,Yawng ngun atsam shaw ai Manau poi rai ra nga ai .
Ya bai nau na Manau Poi hpe gaw Padang Manau sha rai u ga ngu grai myit mada da ai re wa ..ya gaw akyu tam naku mi woi kabrawng dat ai nhkan Tinang Myu hpe sat ai Hpyen Myen wa hte manau poi galaw sana ma ai da law............
(jingpo zau)


text:
-
MYEN MUNG GUMSAN MAGAM NNAN LATA SHARAWT DAT AI HTE SENG NNA KIO GINJAW KOMITI A NDAU SHABRA LAIKA
March 18, 2016 / Kachin Net / 0
Categories: Ndau Laika, Uncategorized
Myen Hpyen Dap ni sinat hte hkap gap ai majaw, mungshawa Hpawmi langai asak si hkrum. TNLA Hpyen Hpung Ni Hte Myen Hpyen Hpung Ni Gasat Gala Majan Byin
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin